text:
पटना । मुख्यमंत्री नीतीश कुमार जन साधारण मे झाडालय क प्रति जारूकता सुनिश्चित करबा लेल पंचायती राज अधिनियम मे संशोधन करबाक घोषणा केलथि अछि। संशोधनक बाद जिनकर घर मे झाडालय नहि होएत ओहन घर क सदस्य आब नगर निकाय आ पंचायत क चुनाव नहि लडि सकताह। देश कए कईटा अदभुत सोच द चुकल बिहार एक बेर फेर सूचता लेल देश कए बाट देखेलक अछि। अगर इ संशोधन भ जाइत अछि त बिहार एहन पहिल राज्य बनि जाएत जाहि ठाम नेतागीरी लेल घर मे रहब झाडालय अनिवार्य होएत। मुख्यमंत्री सब सरकारी सेवक, सक्षम लोक आ सरकार स जुड़ल लोक स तीन मास क भीतर अपन अपन घर मे झाडालय क निर्माण करेबाक अनुरोध केलथि अछि। ज्ञात हुए जे केन्द्र सरकार जनगणना क आधार पर राज्य मे एक करोड़ 11 लाख ग्रामीण परिवार लेल झाडालय बनेबाक लक्ष्य रखलक अछि। हालांकि राज्य सरकार कए पारिवारिक सर्वेक्षण मे दू करोड़ 19 लाख शौचालय विहिन परिवार भेटल अछि। राज्य सरकार केन्द्र कए एकटा प्रस्ताव पठेलक अछि जाहि मे एकरा संशोधित क दू करोड़ 19 लाख झाडालय विहिन परिवार कए जोड़बाक मांग केलक अछि। मुख्यमंत्री कहला जे राज्य मे झाडालय निर्माण लेल सरकार प्रयास क रहल अछि। राज्य क प्रत्येक पंचायत मे ब्रिज फंड क स्थापना कैल जाएत। एहि फंड मे दू लाख टका क राशि देल जाएत। एहि राशि स मनरेगा क संग उपयोग क ग्राम पंचायत सब मे झाडालय निर्माण करत। ओ कहला जे झाडालय निर्माण लेल ब्रिज फंड स लाभार्थि कए टका देल जाएत आ जखन झाडालय क निर्माण कार्य पूरा भ जाएत त निर्मल भारत अभियान स प्राप्त राशि कए ब्रिज फंड मे द देल जाएत। ब्रिज फंड स चक्रिय क्रम मे पंचायत सब परिवार कए आच्छादित क सकत।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


c: text/html

text:
पटना मे कम्यूनिटी रेडियो क प्रसारण शुरू। एहि रेडियो आ एकर रिपोर्टर के समाद द रहल छथि समदिया उज्जवल कुमार
इ छी कम्यूनिटी रेडिया, आब अहांक समक्षछोट बच्चा क कार्यक्रम ‘छोटी-छोटी बातेंÓ पेश हुए जा रहल अछि। एखन धरि इ वाक्य ऑल इंडिया रेडियो पर सुनैत छलहुं ,मुदा आब इ वाक्य नैनकिरबा सम्राट बदलि देलक अछि। अजय क उद्घोषणा एकटा इतिहास रचि देलक। नव ताजगी अजयक मुह पर सेहो देखल जा सकैत अछि। अजय कए अपनो विश्वास नहि होइत अछि जे इ ओकर आवाज छी। प्रोग्राम आधा घंटा चलैत अछि। एहि कार्यक्रम मे कई गोटेक भागीदारी अछि। कियो श्रोता कए बाल मजदूरीक गप कहैत अछि त कियो शहर क गंदगी क चर्चा करैत अछि। इ कोई आओर नहि हमर अहांक पटना क चाइल्ड रिपोर्टर छथि जे मीडिया कए एकटा नव ऊर्जा देबाक सोच लग कए आगू बढ़लथि अछि। कम्यूनिटी रेडियो पर काज करि रहल एहि बच्चा लोकनिक संख्या 40 अछि आओर इ सिटी रिपोर्टर क रूप मे कार्यरत छथि।
आसमान कए छूबाक जिद
मन मे आसमान छूबाक जिद हुए त कोनो काज कठिन नहि भ सैत अछि। जी हां, किछु एहने जिद अछि पटनाक एहि बच्चा सब मे। पटना क सम्राट जे अपन सपना कए पूरा करबा लेल कसम खा चुकल छथि। इ नहि त इंजीनियर बनबाक इच्छा रखैत छथि आ नहि डॉक्टर, समाज क प्रति संवेदना रखनिहार इ बच्चा अपन जीवन स सबक ल कए पत्रकार बनलाह अछि। मीडिया क क्षेत्र मे आबि कए इ समाज क संग मीडिया क बिगड़ैत छवि कए सेहो सुधारब चाहैत छथि। एहि संबंध मे रिपोर्टर नीलू कहैत छथि,’हम अपन दुनिया अपने बेनलहु अछि।Ó
एना भेल सपन पूरा
अजय ईंट भट्टा पर दुकान मे काज करैत छलाह। 13 साल क अजय हरदम सोचैत छल जे केना ओ एहि व्यवस्था कए बदलबा मे अपन योगदान द सकैत अछि। ओतही बेबी क सपना छल जे काश ओ पैघ-पैघ लोक स भेंट करि सकय। ओ अपन आवाज कए दुनिया क सामने रखय चाहैत छल। दोसर दिस घर-घर मे चूड़ी बेचैयवाली निकिता अपना कए एतबा ऊपर पहुंचाबै चाहैत छल जे हर कोई चिन्ह लिये। इ कहानी मात्र हिनकरेनहि अछि, बल्कि हिनका सन ढेरो बच्चा अछि जे अपन जीवनक संग-संग अपना सन आन बच्चाक जीवन कए सेहो बेहतर बनेबा लेल तैयार भ रहल अछि। आजाद बचपन हिनका लोकनि कए एकटा मौका देलक अछि आ इ सब निकल पड़लथि अछि अपन सपना कए पूरा करबा लेल।
अनपढ़ छथि रिपोर्टर
चाइल्ड रिपोर्टर अधिकतर अनपढ़ छथि। कहल जाइत अछि जे जीवन मे जे किछु अनुभव मे भेटल ओ हरदम किछु नव करबाक क्षमता दैत अछि। एहि संबंध मे नीलू कहैत छथि शिक्षा मंत्री हरि नारायण सिंह क साक्षात्कार क लेल हम तीन दिन तक बाट तकने रही, तखन जा कए ओ हमरा समय देलथि। ओतहि बेबी एखन धरि नितिन नवीन, सुशील कुमार मोदी, अवधेश नारायण सिंह क साक्षात्कार ल चुकली, त निकिता उदय नारायण चौधरी आ श्याम रजक क साक्षात्कार लेलथि अछि।
photo by: biharnewspix

robotstxt: allowed

filter: keep


text:
सतीश के सिंह
नयी दिल्ली । देश भरिमे भरि दिन देशभक्ति पर उपदेश हांकैत रहैत अछि। एक गोट कीर्तनिया मंडली अछि जे दिनभरि फौज हेतु नोर चुअबैत रहैत अछि। लेकिन जखन एकटा पूर्व फौजी आऔर संसद सदस्य अपनहि सरकारसँ फ़ौजक उपेक्षा, जे हथियार चाहि से नहि भेट रहल और पुरनका हथियार सभक हालत नीक नहि अछि, से उजागर कएलक त’ हुनका संगहि की होयत अछि से पढू?
एहन देशप्रेमी केर बाहर कS देल जाएत अछि। ई खबरि एकदम मटिया देल गेल कि पछिला हप्ता संसद केर डिफेंस स्टैंडिंग कमेटीक अध्यक्ष जनरल बीसी खंडूरी केर अचानक बाहर कS देल गेल आओर हुनकर स्थान पर कलराज मिश्रकें बैसा देल गेल।
संसद केर इतिहासमे एहन साइते कहिओ भेल हएत कि अध्यक्ष केर टर्म पूर होम सँ पहिने अहि तरहे हटाओल गेल हो। नियमतः हुनकर टर्म लोकसभाक संगहि समाप्त होयत अछि। किछु लोकक कुतर्क छलनि जे बढ़ैत उमेर एकर कारण छल। ओ 84 बरिसक अछि आऔर कलराज मिश्र 77 बरिसक।
बीसी खंडूरी के’ छथि?
बीसी खंडूरी उत्तराखंड केर पूर्व मुख्यमंत्री अछि। वाजपेयी जी अपन सरकारमे मंत्री बनाकS गोल्डन क्वाड्रिलैट्रल हाइवे बनेबाक जिम्मा देने छलनि। ओ अपन पूरा जोश आ जुनून सँग सड़क निर्माण काज कएलनि।खंडूरी जीक छवि एकटा मजगूत आऔर ईमानदार व्यक्तिक अछि, तेँ साइत ओ एखन राजनीतिक खाँचामे थोड़ेक अनफिट कहल जा सकैत अछि। कारण हुनकर पहचान बला कहैत अछि कि ओ अपन नियम, निष्ठा आ उसूल सँ कोनो तरहक समझौता नहि करय बला निडर व्यक्तित्व छथि।
बीसी खंडूरी केर अपराध की छलनि?
ओ मार्चमे स्टैंडिंग कमेटी केर रिपोर्ट संसद मे रखलाह। रिपोर्टमे कहलनि कि सेना केर 68% हथियार पुरान अछि, विंटेज कैटेगरी केर अछि, 24% कंटेम्परेरी आ केवल 8% मात्र आधुनिक अछि। बजट प्रोविजन सेहो बहुत कम अछि आऔर आधुनिकीकरण पर अहि बरिस देल गेल 22,000 करोड़ केवल अछि, जखन कि ई राशि पुरनका कमिटेड प्रोजेक्ट लेल सेहो कम अछि, 29,000 करोड़ त’ केवल पुरनके प्रोजेक्ट्स लेल चाहि।
कमेटी एकटा आओर बात कहलक कि सेना प्रमुख सब सुझाव देलक अछि कि बजट केर कम से कम 22-25% नवका जरूरत सब लेल चाहि, जखन कि बजटमे राशि भेटल अछि केवल 14%.
ई एहन कोनो विषय नहि जे पहिनहि सँ किनको ज्ञात हेतनि, मुदा खंडूरी जीक रिपोर्ट केर उद्देश्य छलनि कि रक्षा मंत्रालय केर नौकरशाह सभकेँ झकझोरल जाए आऔर फौज केर नव चुनौति सभक सामना करबा लेल सक्षम बनाओल जाए।
कहल गेल छल कि हथियार बेचय बला कंपनीकें भारतमे निवेश करय पड़तै, आत्मनिर्भर बनत, रोजगार भेटत। एखन हम राफेल सौदाक हाल देखि रहल छी जे कएको तरहक प्रश्न ठाड़ कS रहल अछि।
आब ई जानिकS एकटा आओर झटका लागत कि डिफेंसमे FDI मे ढील देलाक बाद देशमे FDI केर 34 प्रस्ताव आएल छल। अप्रूवल आऔर पेंडिंग जोडीकS कुल निवेश आएल 90 करोड़ रुपए। 2014-17 केर बीच कुल FDI निवेशक महज 1.17 करोड़ रुपया आएल अछि। खंडूरी जी होय किंवा फौजक असली हालक बात- ई खबरि एतेक छोट अछि, जे खबर आलतू फालतू केर हल्ला-गुल्लामे दबि कS शांत भ’ जाएत अछि।
नगाड़ा बजाबय बला लोक सेना सभक राजनीतिक उपयोग करैत अछि। बड़का जनरल पॉलिटिकल बयान दैत अछि। इंस्टंट ग्रैटिफिकेशन हेतु सेना सँ मुंबईमे मामूली रेल पुल बनाओल जाएत अछि। ओ सोचैत अछि कि देशप्रेमक नाराक कूल एड पीबिकS फौजी फिदा अछि, त’ हुनका आगाह कS देबाक चाहि कि फौज के’ लोक आऔर देशक गाम-जवारमे ओकर परिवारक लोक वर्तमान व्यवस्था सँ त्रस्त अछि, चिंतित अछि, सीमा पर हमर जवान लड़ि रहल अछि, ई डायलॉग चाबुक जकाँ चलबय बला कें साइत बुझल नहि छनि।
–
साभार- क्वींट। अनुवाद रामबाबू


text:
पटना। विश्व बैंक क एकटा शाखा बिहार क विकास लेल राज्य सरकार क कामकाज क निगरानी करत आ विकास कार्य मे पारदर्शिता अनबा लेल सुझाव देत। विश्व बैंक संस्थान क उपाध्यक्ष संजय प्रधान कहैत छथि, सरकार क कामकाज क निगरानी प्रक्रिया कए मजबूत बनाकए आ विकास कार्य मे पारदर्शिता अनबा स विकसित बिहार क मार्ग प्रशस्त होयत।
प्रधान इ गप एहि ठाम समाप्त भेल दू-दिवसीय सत्र कए संबोधित करैत कहला। विश्व बैंक संस्थान, विश्व बैंक क शिक्षण, प्रशिक्षण आ क्षमता निर्माण शाखा अछि। प्रधान कहला जे सरकार क कामकाज क ठीक स निगरानी नहि होयब आ विकास कार्य मे पारदर्शिता नहि रहब राज्य क विकास मे बहुत पैघ रुकावट अछि। प्रधान कहला जे विश्व बैंक बिहार कए विकास कार्य क लेल 1.5 करोड़ डॉलर देबा लेल प्रतिबद्ध अछि।


text: पटना। मुख्यमंत्री नीतीश कुमार लोजपा सुप्रीमो रामविलास पासवान कए राजनीतिक रूप स निपटा देबाक फिराक मे छथि। पहिने दुसाध कए छोडि़ बिहार क बाकी दलित कए महादलित क दर्जा दे ओ दलित मे फूट केलथि आब भूमिहीन पासवान कए जमीन देबाक फैसला करि ओ पासवान कए सेहो दू भाग मे बांटी देबाक कोशिश मे छथि। नीतीशक इ कोशिश अगर सफल भेल त रामविलास लग राम नाम जपबाक अलावा कोनो काज नहि रहत। किया कि चुनाव हारलाक बावजूद हो लोजपा कए अपने परिवार स आगू नहि ल जा सकला अछि आ नीतीशक विरोध मे ओ लालूक संग द अपना कए लालूक छाया बना चुकल छथि। एहन मे हुनकर अपन जातिक बंटवारा हुनका भारी पडि़ सकैत अछि। सूत्रक अनुसार भूमिहीन पासवान कए बिहार सरकार तीन डिसमल (1300 वर्ग फीट) जमीन मुफ्त मे देबाक फैसला करि चुकल अछि। जाहिर अछि चुनावी वर्ष मे लेल गेल एहि फैसला क असर मत पर सेहो पड़त। पासवान समाज क बेहतरी कए केंद्र मे रखैत महादलित आयोग अपन अध्ययन रिपोर्ट शनिदिन मुख्यमंत्री नीतीश कुमार कए सौंपि देलक। मुख्यमंत्री कहला जे महादलित आयोग पासवान जाति कए सुविधा उपलब्ध करेबा लेल जे रिपोर्ट सौंपलक अछि, ओकर अध्ययन क लेल मुख्य सचिव क अध्यक्षता मे एकटा कमेटी बना देल गेल अछि। मुख्यमंत्री कहला जे किछु लोक हुनका पर बेबुनियाद आरोप लगबैत अछि जे ओ दलित मे विभाजन करि रहल छथि। नीतीश कहला,’हम त सब दलित क लेल बढि़चढि़ कए काज करबाक मंशा रखैत छी। एकटा प्रश्न क उत्तर मे मुख्यमंत्री लोजपा सुप्रीमो रामविलास पासवान क नाम लैत कहला, ओ महादलित क हितैषी नहि छथि। मुख्यमंत्री कहला जे सरकार अनुसूचित जाति आ अनुसूचित जनजाति आयोग गठित करबाकसेहो फैसला करि लेलक अछि। कैबिनेट क मंजूरी भ चुकल अछि। महादलित आयोग क रिपोर्ट मे इ कहल गेल अछि जे पासवान जाति कए एखन महादलित क श्रेणी मे राखब उचित प्रतीत नहि होइत अछि। ओना एकर सामाजिक, आर्थिक आ शैक्षणिक स्थिति मे कोनो पैघ परिवर्तन नहि भेल अछि।


text: पटना। छात्रा सब कए साइकिल देलाक बाद आब बिहार सरकार महादलित कए रेडियो कीनबा लेल टका देत। मुख्यमंत्री नीतीश कुमार बाबा साहब डॉ. भीमराव अम्बेडकर जयंती क मौका पर महादलित क लेल कईटा घोषणा केलथि, मुदा सबस रोचक घोषणा महादलित कए रेडियो देबाक रहल। मुख्यमंत्री कहला जे ट्रांजिस्टर कीनबा लेल सरकार महादलित कए कूपन देत, जाहि स ओ अपन पसंदक कंपनीक बनल कोनो प्रकारक रेडियो कीन सकैत छथि। ओ कहला जे सबटा दलित परिवार कए सरकारी अनुदान पर मनपसंद ट्रांजिस्टर खरीदबा लेल ट्रांजिस्टर मेला लगाउल जाएत। ओ कहला जे बिहार क बढल विकास दर क लाभ अंतिम आदमी तक पहुंचेबाक अछि। न्याय क संग विकास क लेल मानव क विकास जरूरी अछि। एहि लेल बिहार मे मानव विकास मिशन क गठन कैल जा रहल अछि। बिहार साक्षरता दर मे उल्लेखनीय वृद्धि हासिल केलक अछि। अगिला जनगणना तक देश क पांच साक्षर राज्य मे बिहार क नाम शामिल करेबा लेल हमरा सब कए जुटि जेबाक चाही। मुख्यमंत्री कहला जे एहि लेल महादलित क मोहल्ला मे साक्षरता क विशेष अभियान चलाउल जाएत। महादलित कए शिक्षित करबा लेल विकास मित्रक मानदेय सेहो एक हजार बढ़ाकए चारि हजार टका करि देल गेल अछि। पटना क श्रीकृष्ण मेमोरियल हाल मे डॉ. भीमराव अम्बेडकर जयंती समारोह सह महादलित विकास मित्र क जागरूकता सम्मेलन क उद्घाटन पर मुख्यमंत्री क घोषणा स हाल ताली क गड़गड़ाहट स गूंज उठल आओर मानदेय बढेबाक घोषणा स 9530 विकास मित्र क संग ओकर परिवारक चेहरा सेहो खिल उठल। मुख्यमंत्री राज्य अनुसूचित जाति सहकारिता विकास निगम द्वारा चयनित 8602 लाभार्थी क बीच 2153.79 लाख क ऋण आ अनुदान वितरण क शुभारंभ सेहो केलथि।


text:
बाबा यौ...गांधीजी केँ अहाँ देखने छियै? देश मे जखन सगरो अंगरेजक आतंक छल त’ अपनो गामक लोक डेराएल रहैत छल? एत्तहु ओ सभ जुलुम करैत छल ? अहाँ कतेकटा रही जखन देश गुलाम छल? अहाँ लड़ाइ कियैक नै केलियै ?
नेनहि सँ अहीँ सभ जकाँ हमरो साहित्य सँ इतिहास धरि मे गुलामी सँ अजादी धरिक खिस्सा पढाओल गेल । नाना प्रश्न नचैत रहैत छल । प्रश्नक अंबार आ जवाब देनिहार पितामहटा ।
जखन कखनो अजादीक बात अबैत छल, हुनक आँखि मे अलगे तेज आबि जाइत छलनि । ओ बेस गर्वित होइत बजैत छलाह, “गणेश भैया लड़ल छलाह अंगरेज सँ । नान्हिएटा मे गोरका सभ केँ पानि पिया देने छलाह ओ । पूरा मधुबनी मे हुनक नाम चलैत छलनि । कहियो काल क’ ललका टोपीबला सिपाही अपनो गाम दिस अबैक । खोज-पुछारि क’ आपस चल जाइक । गणेश बाबू पर मोकदमा सेहो चलओने रहैक सरकार । एतबे नै गोली हुनका छूबि क’ निकलि गेल रहैक एकबेर । जान ओ उसरगिए रखने छलाह, तथापि बांचि गेल रहनि । एहि दिन धरि चेन्हांसी देखबैत छलाह हमरा ।”
एतेक बजैत पिताहमक आँँखि डबडबा जाइत छलनि । जिनगी भरि ओ खुदीराम बोस सनक गोलगला सिया क’ पहिरैत रहलाह । हुनका सँ गप्प क’ लागि उठैत छल जे ई बेस निकट सँ गुलामीक आगि आ अजादीक इजोत तपने छथि. एहि सँ बेस किछु जनितहुँ हुनका सँ, से अवगति ता नै भेल ।
मैट्रिक क’ क’ कलकत्ता एलहुँ त’ ज्ञात भेल जे गणेश बाबू मैट्रिक करबा लेल कलकत्ता आएल छलाह । मधुबनीक वाट्सन स्कूल मे क्रांतिकारी गतिविधिक चलते हुनका आगूक शिक्षा लेल कलकत्ता आबए पड़लनि । कलकत्ता हुनका आओर पकिया क्रांतिकारी बना देने छलनि । एतय आबि ओ अनेक क्रांतिकारी लोकनिक संपर्क मे आबि गेलाह आ सशस्त्र क्रांतिकारी बनि गेलाह ।
देश भरि मे अंगरेजी सरकारक विरोधक जुआरि आबि गेल छलैक. मैट्रिक पास क’ गणेश बाबू पुनः मधुबनी आबि गेलाह आ पूर्णकालिक स्वतन्त्रता सैनिक भ’ गेलाह. छोट-छोट उमेरक बच्चा सबहक एक दल केँ ल’ काज शुरू क’ देलनि जे ‘बाल सेना’ कहबैत छल । दल केँ ओ ट्रेनिंग सेहो देइत छलाह जे कोना गिरफ्तारी सँ बचल जाए वा कोना पुलिस केँ गच्चा देल जाए । कोना सरकार आ सरकारी तंत्र केँ उछन्नर देल जाए ।
1857 ई. केर पहिल विद्रोह सँ मधुबनीक आंदोलनी लोकनि स्वतंत्रता संग्राम मे उल्लेखनीय भूमिका निमाहलनि अछि । मंगरौनी गामक पंडित भिखिया दत्त झा सँ प्रेरित भ’ वीर कुंवर सिंह लड़बा लेल तैयार भेल छलाह । अंगरेज झा केँ गिरफ्तार क’ लेलक आ हुनक घर केँ तबाह क’ देलक । ओ वीर कुंवर सिंह केर राजपुरोहित छलाह ।
1917 ई. मे गाँधीजीक चंपारण सत्याग्रह मे मधुबनीक लौकहावासी बौएलाल दास ओ शिबोधन दास सक्रिय रूप सँ भाग लेलनि । गांधीजीक डांडी मार्च मे कुशेश्वर स्थान केर बेढ गामक गिरधारी चौधरी (जनतबक अनुसार समूचा बिहार सँ एकसर) भाग लेने छलाह ।
एही सभक गहींर प्रभाव गणेश चन्द्र झा पर पड़ल छलनि । 1930 ई. केर नमक सत्याग्रह मे नमक क़ानून केँ तोडै़त एसडीओ कार्यालयक समक्ष सर्वप्रथम गिरफ्तारी देने छलाह ।
मधुबनी स्थित फ्रीडम फाइटर फाउंडेशनक अध्यक्ष सुभेश चन्द्र झा कहैत छथि जे गणेश बाबू अगस्त क्रांतिक नायक छलाह । ई क्रांति मिथिला केँ हलचल सँ भरि देने छल । मिथिलाक 128 क्रांतिकारी शहादति देने छलाह, जाहि मे मधुबनीक कुल 19 आंदोलनी अपन आहुति देलनि । 10 गोटे केँ फाँसी सुनाओल गेल छलनि, जाहि मे सँ 2टा सपूत फाँसी चढलाह ।
मधुबनी मे 1942 -अगस्त क्रांतिक नेतृत्व गणेश चन्द्र झा क’ रहल छलाह । सूरज नारायण सिंह केँ गिरफ्तार क’ दड़िभंगा पठा देल गेलैक । गांधीजी बम्बइ मे ‘अंगरेज भारत छोड़ो’ आ ‘करो या मरो’ केर नारा देलनि । समूचा देश मे आंदोलनी सभ पर एकर व्यापक प्रभाव भेल । नेता सभ केँ जेल मे बंद क’ देल गेल । मधुबनी जेलक फाटक तोड़ि क’ कैदी सभ बाहर आबि गेल छल । लोक गाम-गाम मे गणेश बाबू, सूरज बाबू केर लोकप्रियताक गीत गाबय लागल छल –
“चलल गणेश तिरंगा ल’क’, दहकैत सूरज तेज प्रताप
अंगरेजक छक्का छुटै छै, हेतै भारत आब आजाद”
सूड़ी स्कूल ताहि दिन आंदोलनक केंद्र बनल छल । गणेश बाबू अनेक युवा क्रांतिकारी तैयार केने छलाह । जाहि सँ अंगरेजी शासन केँ भारी ड’र छलैक । हिनका गिरफ्तार क’ मधुबनी जेल मे बन्न क’ देल गेलनि । गांधीजीक आह्वान पर 10 अगस्त 1942 केँ 11 बजे दिन मे गणेश बाबू जेलक फाटक तोड़ि क’ 88 बंदीक संग मुक्त भ’ भूमिगत भ’ गेलाह । भूमिगत रहैत मधुबनी थाना आ कचहरी पर कब्जा क’ तिरंगा फहरयबाक योजना बनाओल गेल ।
14 अगस्त 1942 केँ लगभग 5 हजारक संख्या मे किसान, मजदूर, छात्र सूड़ी स्कूल सँ झंडा नेने थाना आ कचहरी दिस नारा लगबैत चलि पड़ल । आगू-आगू तिरंगा नेने गणेश बाबू चलि रहल छलाह । बैद्यनाथ पंजियार, इन्द्रलाल मिश्र, महावीर कारक, अनन्त महथा, भगवती चौधरी, तेजनारायण झा, राजकुमार पूर्वे, चतुरानन मिश्र, रामसुदिष्ट भगत, रामेश्वर दास, लक्ष्मी नारायण साह, मार्कंडेय भगत, महादेव साह, कामेश्वर साह आदि अनेक आंदोलनी भीड़क संग छलाह ।
जुलूस जखन नीलम सिनेमा चौक लग पहुँचल कि गोली चलय लागल । गणेश ठाकुर आ अकलू महतो तत्क्षण शहीद भ’ गेलाह । गणेश बाबू पर बर्बर तरीका सँ लाठी आ बन्नूकक कुन्दा सँ प्रहार होमय लागल । भीड़ आओर बेसी उग्र भेल जा रहल छल । गणेश बाबू लहुलुहान भ’ अचेत खसि पड़लाह । सिपाही हुनका घिसियबैत थाना अनलक । दारोगा राजबली ठाकुर निर्ममता पूर्वक हुनका पर बूट सँ प्रहार करैत रहल । भीड़ पर गोली चलयबा लेल उद्यत दरोगा केँ एक मुसलमान जमादार शांत करैत रहल, मुदा ओ मानबा लेल तैयार नै भ’ रहल छल । ताधरि दरभंगाक कलक्टर सैल्सबरी मधुबनी थाना पहुंचि दारोगा केँ चेतौनी द’ शांत केलक ।
पितामह भारी कंठ सँ बाजि उठथि, “भैया केँ हमरा सँ बड्ड सिनेह छलनि । जा स्वस्थ रहलाह मधुबनी सँ गाम आबथि । गाम हुनका आकर्षित करैत छलनि । डिस्ट्रिक्ट बोर्ड केर चेयरमैन पद सुशोभित केलनि ओ आ तैं चेयरमैन साहेब नामे ख्याति छलनि । ने आब ओ चेयर रहल आ ने ओ मैन । देशभक्ति, अजादी, क्रान्ति...ई शब्द सभ आब नै धधकओबैत छैक लोक केँँ।”
(ध्यानार्थ: गणेश बाबू स्वतंत्रता आन्दोलन, समाजसेवा संगहि मैथिली साहित्य मे सेहो उल्लेखनीय योगदान देने छथि । हिनक दू गोट उपन्यास प्रकाशित छनि कृष्णक हत्या (1957) आ रत्नहार (1957) । ज्ञात हो जे 'रत्नहार' मैथिलीक पहिल जासूसी उपन्यास रूप मे जानल जाइछ ।)
आलेख : रूपेश त्योंथ
• रूपेश त्योंथ सँ सम्पर्क हुनक ईमेल rupeshteoth@gmail.com वा हुनका द्वारा संचालित मैथिलीक वेब-पोर्टल मिथिमीडियाक ईमेल mithimedia@gmail.com पर कयल जा सकैछ अछि । जँ फेसबुक पर हुनका सँ जुड़य चाही त' हुनकर प्रोफाइल लिंक छनि -
https://www.facebook.com/rupeshteoth
• रूपेश जीक फोटो राहुल झा (दृश्यम मीडिया) द्वारा मैथिली लिटरेचर फेस्टिवल दिल्ली मे खिंचल गेल छल ।


text:
अखिलेश कुमार मिश्रा।
***जुड़-शीतल***
जुड़-शीतल शब्द मैथिलीक दू सहचर शब्द सं बनल अछि. पहिल शब्द अछि जुड़ जे मैथिली शब्द जुड़ेनाई सं ऐल अछि. जुड़ेनाई मतलब खुश भेनाई या खुश क देनाई. शीतल के शब्द सं तात्पर्य ठंढा आ शान्त होइत अछि.
इ त्यौहार खास क मिथिलांचल में ही मनैल जैत अछि जे 13 आ 14 अप्रैल क होइत अछि. 14 अप्रैल क मेष संक्रांति रहैत अछि त देश अन्य हिस्सा में सेहो एकरा अन्य रूप में मनैल जैत अछि.
जुड़-शीतल के पहिल दिन पूजा पाठ के उपरान्त शीतल जल समेत घैल, तील, जौ आ अन्य रब्बी फसल दान कैल जैत अछि. चूँकि गर्मीके आगमन भs गेल रहैत अछि तs शीतल जल पियेनाई पुण्य के काsज मानल गेल अछि. केकरो केवल घैल देनाई ओतेक उचित नै तs संगहि नवका रब्बी फसल ख़ास क जौ (जे मिथिलांचल के आरम्भिक फसल अछि, गेंहू त बाद में ऐल) के दान केनाई उचित. जुड़-शीतल के प्रथम दिन खाई पिबक लेल टटका तैयार कैल गेल चनाक सत्तू, दालि-पुड़ी, बsड़ी-भात, खीर आ अन्य तुरुआ-तरकारी के प्रधानता रहैत अछि.
इ त्यौहार कोना आरम्भ भेल तक्कर त कुनो लेखा-जोखा नै भेटल अछि. मुदा कल्पना कs सकै छी जे इहो पाबनि अन्य पाबनि जकां सीधे तौर पर प्रकृति सं जुडल अछि. पहिल दिनक नव घैल के शीतल जल (हवा में आद्रता के कमी के कारण जल बहुत शीतल भ जैत अछि) भोरे-भोर माँ-दादी बच्चा सभ कें माथ पर दs कs जुड़ा दै छैथि जे अहि बातक द्योतक अछि जे सभक माथ अहिना सभ दिन शीतल रहत. पुन: ओहि जल के आम, आ कटहर गाछक जरि में देल जैत छै. आमक मज्जर सं टिकुला आ कटहर गाछ सं फल सेहो निकलि गेल रहैत अछि त गाछ के पानि के बहुत आवश्यकता रहैत अछि, तs त्यौहार बहाने ही इ काज कs देल जैत अछि.
अहि पाबनि में एक दिन पहिले बनल बसिया बड़ी-भात खाई के प्रथा अची तs एकरा बसिया सेहो नाम देल गेल अछि. बसिया बड़ी-भात त बुझु आधा एल्कोहल के काज करैत अछि त लोक इ खेलक बाद थोड़े मस्ती के अनुभूति करैत छैथि. अहि समय में पछिया हवा जोर पर रहैत अछि त धूल सेहो खूब उड़ति अछि. मैथिल सभ बिल्कुल प्रकृति के संग मस्त भ सेहो धूल उड़बैत छैथि संगहि ऐह बहाने पोखरि झांखुर सभक साफ सफाई भs जैत अछि. अहि क्रम में एक दोसर के ऊपर धूल आ कीचड़ सेहो फेकल जैत अछि जे धुर-खेल के नाम सं जानल जैत अछि. मिला जुला क इहो पाबनि में होली जका ही एक दोसर के ऊपर रंग के स्थान पर धूल-माटि देल जैत अछि. साँझ में बहुत ठाम दंगल (कुश्ती) के सेहो आयोजन कैल जैत अछि.
सभ किछु के साथ अच्छाई संग बुड़ाई सेहो होइत अछि. अहि पाबनि के उपलक्ष्य में बहुत लोक नशाक संग अभद्रता पर उतरि जैत छैथि जे सर्वथा अनुचित अछि. चुकी इ पाबनि अप्पन सभक धरोहरि अछि तs एकरा पूर्वत जेका बचा कs राखनाई उचित.
🌹🌹🌹धन्यवाद🌹🌹🌹


text:
पटना। अंतरराष्ट्रीय बिहार म्यूजियम क प्रारूप आखिरकार तय भ गेल। मुख्यमंत्री नीतीश कुमार पटना मे प्रस्तावित अंतरराष्ट्रीय बिहार म्यूजियम पर आधारित एकटा पावर प्वाइंट प्रस्तुतिकरण आ ओकर माडल कए देखलाक बाद एकरा मंजूरी द देलथि। मुख्यमंत्री आवास क विमर्श कक्ष मे लार्ड कल्चरल रिसोर्सेस क वरीय सलाहकार सुश्री वतूल राज मेहता आ माइकल वैन एकरे, प्रोजेक्ट आर्किटेक्ट माकि एंड एसोसिएट्स एकरा तैयार केलक अछि। प्रस्तुतिकरण आ माडल देखलाक बाद मुख्यमंत्री नीतीश कुमार निर्देश देलथि जे एहि अंतरराष्ट्रीय स्तर क संग्रहालय क निर्माण गुणवत्ता क संग कराउल जाए। योग्य अभियंता स निर्माण कार्य क सूक्ष्म अनुश्रवण कराउल जाए ताकि इ संग्रहालय अत्यधिक सुंदर, आकर्षक रूप मे सबहक सामने आ सकए। संग्रहालय क उद्घाटन क लक्ष्य 22 मार्च 2015 राखल गेल अछि। उल्लेखनीय अछि जे 22 मार्च कए राज्य मे बिहार स्थापना दिवस क आयोजन होइत अछि।
एहि अवसर पर मुख्यमंत्री कहला जे पटना क प्राचीन पटना संग्रहालय क बाहरी आवरण काफी सुंदर आ आकर्षक अछि मुदा एहि मे इंटीरियर डेकोरेशन क आवश्यकता अछि। बिहार संग्रहालय क संग-संग पटना संग्रहालय कए सेहो विकसित करबाक जरूरत अछि। कला आ संस्कृति विभाग क सचिव चंचल कुमार मुख्यमंत्री कए संग्रहालय क डिजायन, आर्किटेक्ट आ संग्रहालय मे संग्रहित पारदर्श क संबंध मे जानकारी देलथि। कला संस्कृति मंत्री सुखदा पांडेय मुख्यमंत्री कए कहलथि जे प्रस्तावित बिहार संग्रहालय क निर्माण पर करीब चार सौ करोड़ खर्च होएत। एहि मे सांस्कृतिक कार्यक्रम लेल अलग स गैलरी होएत। मुदा ओ एहि पर कोनो चर्च नहि केलथि जे उत्तर बिहार मे स्थित दूटा संग्रहालय क योगदान स एहि प्रस्तावित संग्रहालय में अलग से मिथिला या सीता गैलरी बनाउल जाएत बा नहि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
मिथिला प्रकृतिपूजक संस्कृति रहल अछि। ई इलाका शाक्त साम्प्रादाय क इलाका रहल अछि। जे साम्प्रदाय सबसे पहिने महिलाक महत्व कए चिन्हलक आओर उपासना क अधिकार टा नहि बल्कि पुरोहित क काज मे सेहो महिला क सहभागिता शामिल केलक । सनातन हो, बौद्ध हो वा फेर जैन, मिथिलाक महिला सब ठाम अपन एकटा खास महत्व रखैत छथि। हम आम तौर पर सीता, गार्गी, आओर मैत्री क चर्च करैत छलहूँ, मुदा ठेरिका, मल्लिनाथा आओर बौद्ध धर्म वा जैन धर्म मे मिथिलानी कए नजरअंदाज कए दैत छी। एना नहि अछि, जैन धर्मांवली क 19म तीर्थंकर मिथिला क बेटी छलीह। बौद्ध धर्म मे सेहो मिथिलाक कईकटा बेटी अपन महत्वपूर्ण जगह बनेलीह। जतय धरि सनातन धर्म क सवाल अछि न्याय, धर्म आ साहित्य आदि विषय पर मिथिलाक बेटी क अपन एकटा अलग नजरिया हमेशा देखबा लेल भेटैत अछि । मिथिलाक राजनीतिक वजूद मे सेहो मिथिलानी क योगदान महत्वपूर्ण अछि। एक स बेसी बेर महिलानी मिथिला क सिंहासन पर बैसि चुकल छथि। इसमाद मिथिलाक महिला पर एकटा पूरा श्रृंखला अहाँक सोझा राखय जा रहल अछि। एक माह धरि हम अहाँ कए मिथिलाक ओ तमाम महिला क संबंध मे बतायब जे धर्म, राजनीति आओर समाज क निर्माण, विकास मे महत्वपूर्ण भूमिका निभौने छथि। हम ओ महिला क बारे मे अहाँ कए जानकारी देब जे नहि खाली मिथिला बल्कि विश्व स्तर पर अपन नाम स्थापित केलथि आओर धार्मिक, सामाजिक और राजनीतिक दिशा कए नब ठेकान देलथि।प्रस्तुत अछि एहि इसमाद क शोध संपादक सुनील कुमार झाक एहि श्रृंखला क खास प्रस्तुति। ई जे एकटा मिथिलानी छलीह – समदिया
सिहा थेरी
महात्मा बुद्ध दिस स स्त्री क संघ मे प्रवेशक अनुमति एकटा युगांतकारी घटना छल । प्रव्रज्या प्राप्त स्त्री थेरी कहलबैत छल, जे कविता मे अपन गाथा लिखलथि । थेरी गाथा तत्कालीन समाज मे स्त्री क स्थिति क समझ क लेल एकटा महत्वपूर्ण ऐतिहासिक दस्तावेज अछि । मिथिलाक उर्वरा भूमि पर जनमल प्रमुख बौद्ध विदुषी मे एक छलीह सिहा थेरी । सिहा क जन्म गौतम बुद्ध क काल मे वैशाली मे भेल छल । लिच्छवी प्रमुख सिहा क भगिनी हेबाक कारणे हिनकर नाम सिहा रखा गेल । एक बेर सिहा गौतम बुद्ध कए सरिपुत्ता क देल गेल प्रवचन सुनलथि आओर हुनका स एतेक प्रभावित भेलथि कि घरवाल स आज्ञा लकए बौद्ध धर्म कए अपना लेलथि । अपन मन कए शांत आओर केन्द्रित करबा क लेल सात साल क निरंतर असफल प्रयास क बाद सिहा अपन गला में फंदा डालि गाछ स फसरी लगा लेलथि । एहि अवस्था मे सिहा कए शांतिक अनुभूति भेल आओर फेर ओ अपन फंदा निकालि लेलथि । अंततः सिहा कए अराहत भेट गेल । ओ अपन जीवनकाल मे कैकटा रचना केने छलीह, जाहिमे शांति आओर एकाग्रता पेबाक क ललक साफ तौर पर प्रदर्शित होएत अछि ।


text:
प्राप्त जानकारी केर मुताबिक, ऐहिक लेल एक समिति केर गठन सेहो कायल जे चुकल अछि, जाहिमे केंद्रीय सूचना आओर प्रसारण मंत्री संरक्षक (पैट्रोन) छथि। विभाग केँ सचिव अध्यक्ष, प्रधान महानिदेशक (M&C), एएस एंड एएफ (AS&FA), संयुक्त सचिव (पी), सदस्य छथि। सूचना एवं प्रसारण मंत्रालय के उप सचिव/निदेशक सदस्य संयोजक छथि। ई समिति पीड़ित पत्रकार अथवा हुनकर परिजन केर आवेदन पर विचार करत।
ओनाकि इसमे केंद्र अथवा राज्य सरकार सँ अधिस्वीकृत (एक्रीडेटेड) पत्रकार होयबाक कोनो बंधन नहि अछि, मुदा ई स्कीम पत्रकार सभसँ सम्बंधित 1955 के एक अधिनियम [Working Journalists and other Newspaper Employes (Condition of service) And Miscellaneous Provision Act 1955] केर तहत पत्रकार केर श्रेणी मे आबई बला देशक सभ पत्रकारक लेल लागू कायल गेल अछि।
ऐहिक अलावा टीवी आओर वेब जर्नलिज्म केर माध्यम सँ सेवा देबै बला सभके सेहो एहि योजना केर लाभ देल जायत। संगहि समाचार पत्र सभक संपादक सँ ल'के उपसंपादक, रिपोर्टर, फोटोग्राफर, कैमरामैन, फोटो जर्नालिस्ट केर अलावा फ्रीलान्स जर्नालिस्ट, अंशकालिक संवाददाता आओर हुनकर आश्रित सभके ऐहिक दायरा मे राखल गेल अछि। ऐहिक लेल पांच बरख पत्रकारक रूप मे सेवा मे होयब अनिवार्य अछि। एहि स्कीम केर तहत इयो बताओल गेल अछि कि एक सँ पांच लाख केर सहायता कुन परिस्थिति सभमे पीड़ित पत्रकार अथवा हुनकर परिजन सभकेँ देल जायत।


text:
पटना : पत्रकारिताक क्षेत्रमे उत्कृष्ट योगदानक लेल वरिष्ठ पत्रकार संजय चौधरीकेँ परिवर्तन मीडिया सम्मान 2022सँ पटनामे बृहस्पति दिनकेँ एकटा कार्यक्रमक दौरान सम्मानित कयल गेल। ओना श्री चौधरी एहिसँ पहिने कतेको बेर खोजी पत्रकारिता एवं पत्रकारिताक आदर्श मानक सभक लेल सम्मानित कयल जा चुकल छथि। श्री चौधरीकेँ आदि गुरु शंकराचार्यक संग-संग विभिन्न सरकारी एवं गैर सरकारी संस्थान द्वारा कतेको बेर सम्मानित कयल जा चुकल अछि। एहिबेर दीदी जी फाउंडेशन द्वारा पटनामे डॉ सच्चिदानंद सिन्हा परिवर्तन मीडिया सम्मान 2022सँ हुनका सम्मानित कयल गेल अछि। ई प्रतिष्ठित सम्मान डॉ सच्चिदानंद सिन्हाक डेढ़ सौयम जयंतीक अवसरपर हुनका देल गेल अछि। कार्यक्रममे दर्जनो लब्ध प्रतिष्ठित सम्मानित राजनीतिज्ञ सभक संग-संग विद्वान एवं वरिष्ठ पत्रकार सभक उपस्थिति रहला। ई सम्मान प्राप्त करबाक बाद वरिष्ठ पत्रकार संजय चौधरी कहलनि जे हुनका भेटल ई सम्मान हुनकर सिद्धांत एवं आदर्शक लेल अछि। एहि गरिमा आ सम्मानकेँ जिन्दा रखबाक लेल ओ पत्रकारितामे ओहि लोक सभक लेल संघर्ष केलनि अछि जाहिपर अभिजात वर्गक नजर नहि पड़ैत अछि। एहि सम्मानकेँ भेटलाक बाद पत्रकारिता जगतक संग-संग कतेको प्रशासनिक अधिकारी प्रसन्नता व्यक्त केलनि अछि।
4,799 total views


text:
रामबाबू
नयी दिल्ली । केन्द्र सरकार देशमे सरकारी बैंकोंक एनपीए (NPA- Non Performing Assets) केर समस्याक निदान हेतु नव पहल शुरू कएलक अछि। सालक शुरुआतमे बैंक सभकें एनपीए मुक्त करयबाक लेल जनवरीमे केन्द्र सरकार 2.1 लाख करोड़ रुपैयाक रीकैपेटलाइजेशन प्रोग्राम केर मंजूरी देलक अछि। ओतय सर्वाधिक एनपीए अनुपात बला IDBI बैंककें देशक सभसँ पैघ इंश्योरेंस कंपनी लाइफ इंश्योरेंस कॉरपोरेशन ऑफ इंडिया (LIC) केर पल्ले बन्हबाक तैयारी कS रहल अछि।
एलआईसी मे देशक सर्वाधिक जनताक जमा-पूंजी अछि आऔर ओ प्रतिवर्ष अपन बचतसँ हजारों-लाखों रुपैया एलआईसी पॉलिसीमे जमा करैत अछि।अहि रुपैयाक आसे ओ अपन परिवारक भविष्य सुरक्षित रखैत अछि। मुदा आब केन्द्र एकटा सरकारी बैंककें जीवनोद्दार हेतु एकरा एलआईसी सँ गठजोड़ करय जा रहल अछि।अहिसँ स्पष्ट भ’ रहल अछि जे एलआईसी पॉलिसीकें नामसँ जे प्रतिवर्ष प्रीमियम जमा करैत अछि ओ रुपैया बैंककेँ डूबय सँ बचएबाक लेल प्रयोग कएल जाएत।
ई निर्णय कि देशमे एलआईसी ग्राहक सभक हितमे अछि? कि केन्द्र सरकारक ई निर्णय सँ कोन गारंटी IDBI केर एनपीए समस्याक निदान भ’ जेतै? आऔर अंतमे कि एहन निर्णय सँ एलआईसी ग्राहक सभक ओकर जीवनकालक सभसँ पैघ निवेश सुरक्षित रहि सकत?
वर्तमान समयमे देशकें 21 सरकारी बैंकमे सामिल IDBI बैंकमे केन्द्र सरकारक 85 प्रतिशत हिस्सेदारी अछि।वित्त वर्ष 2018 के’ दौरान केन्द्र सरकार अपन रीकैपिटलाइजेशन प्रोग्रामकें तहत बैंककें मदति करय लेल 10,610 करोड़ रुपैया देने छल। ओतय IDBI बैंक देशक बीमारू सरकारी बैंक सभमे सर्वाधिक एनपीए अनुपात बला बैंक अछि।
विगत किछु वरखमे बैंकिंग सुधारक नाम पर केन्द्र सरकार बीमार पड़ल सरकारी बैंक सभमे अपन हिस्सेदारी कम करबाक रणनीति पर काज कएलक अछि अहि रणनीतिकें तहत IDBI सँ हिस्सेदारी कम करब केन्द्र सरकारक लेल सभसँ सहज अछि कारण IDBI बैंक नैशनलाइजेशन एक्ट केर तहत नहि अबैत अछि आऔर हिस्सेदारी कम करय लेल कोनो तरहक कानूनी अड़चन केर सामना नहि करय पड़तनि।
ओतय देशक सभसँ पैघ जीवन बीमा कंपनी एलआईसी बहुत दिनसँ बैंकिंग कारोबारमे हाथ अजमाब’ चाहि रहल अछि। एकर प्रमुख कारण ओकरा लग पैघ मात्रामे कैपिटल पड़ल अछि जे देश भरि सँ बतौर प्रीमियम एलआईसी पॉलिसी के ग्राहकों द्वारा एकत्र कएल जाएत अछि। ओना पूर्वमे केन्द्र सरकार एलआईसी लग पड़ल अहि रुपैया बेसी कमाई लेल शेयर बाजारमे निवेश करय लेल मंजूरी देने छल। अहि निर्णय सँ सेहो एलआईसी ग्राहक पर जोखिम बढ़ि गेल छल।
स्वयं एलआईसी बैंकिंगमे प्रवेश हेतु पूर्वमे नहि केवल IDBI अपितु सभ सरकारी बैंकमे किछु हिस्सेदारी खरीद कS बैसल अछि। एहनमे जखन केन्द्र सरकार बैंकिंग सुधारक नाम पर IDBI केर हिस्सेदारी छोड़बाक पहल कS रहल अछि, त’ एलआईसी लेल सेहो स्वयंकेँ बैंक तैयार करबाक अवसर भेट रहल अछि।
केन्द्र सरकार अहि प्रस्ताव पर इंश्योरेंस रेगुलेटर सँ सम्पर्क शुरू क चुकल अछि। रेगुलेटर केर शुक्रदिन अहि सौदा पर निर्णय लबाक अछि। एखनुका समयमे बिना बैंककेँ सेहो एलआईसी लोन मार्केटक एकटा बड़का खेलाड़ी अछि। वित्त वर्ष 2017 के’ दौरान एलआईसी ने 1 ट्रिलियन रुपये सँ बेसी जे’ कर्जा बाजारकें देने छल आऔर अहि कर्जाकें निरंतर चलैत रहय तहिलेल ओ लगभग सभ सरकारी बैंकमे किछु ने किछु हिस्सेदारी खरीद कS रखने अछि। लेकिन जँ स्वयं बैंकक भूमिका मे आओत त’ वएह चुनौती एलआईसीकें आबि सकैत अछि जेना अधिकतर सरकारी बैंककें, डूबल कर्जक एनपीए केर जालमे ओझराएल अछि।. आ अहि बातक सेहो कोनो गारंटी नहि कि एलआईसी लग स्वतंत्र रूपसँ बैंक चलेबाक क्षमता अछि आऔर ओ जनताक रुपियाकेँ सुरक्षित रखबा लेल आओर बैंक सँ बेसी सक्षम अछि।


text: एक माह क उपरांत समाद एक बेर फेर अहां सबहक बीच अछि। आखिर इ अल्प विरोम किया। एकर पाछु एहि अखबारक मूल चरित्र अछि। आइ समाद परिवार मे पुरूषक संख्या काफी अछि, मुदा मूल रूप स इ गृहणीक अखबार रहल अछि। एहन मे बच्चाक छुट्टी आ करतेबता समाद लेल एकटा छुट्ट्टïीक आधार बनैत रहल अछि। एहन छुट्टïी क विचार सेहो एकटा विद्यालय स आयल। दरभंगाक पब्लिक स्कूल, एहि विद्यालय मे कई साल तक छुट्टीक आधार मिथिला विश्वविद्यालयक छुट्टी पर आधारित रहल। एकर पाछु कारण छल जे माइ-बापक छुट्टïी संग बच्चाक छुट्टी भेला स आसानी होइत अछि आ ओहि स्कूल मे अधिकतर बच्चा कॉलेज आ विश्वविद्यालयक शिक्षक आ शिक्षकेतर कर्मचारिक पढ़ैत छल। पिछला तीन साल स एहि आधार पर समाद एहन अल्प विराम लैत अछि। सब सालक भांति एहि बेर सेहो एहि अल्प विराम क बाद समाद नव जोश आ नव विचारक संग अहां क पहुंचल अछि। बिहारक विकास एक एक मात्र उद्देश्य रहल अछि। एहि मे अहां पूर्ण सहयोग भेटल। बिहार आगू बढ़ल, हमहूं आगू बढ़लहुं।


text:
मंगलोर
निर्देशाङ्क: १२°५२′N ७४°५३′E / १२.८७°N ७४.८८°E
मंगलोर (तुळु: कुड्ला ; कोंकणी: कोडयाल; ब्यारि: मायकला; कन्नड: ಮಂಗಳೂರು / मंगलोर) भारत क कर्नाटक प्रान्तक एक शहर छी । ई शहर देशक पश्चिमी भागमे रहल अछि । ई शहरक पूर्वमे पश्चिमी घाटि तथा पशिचममे अरब सागर रहल अछि ।
मंगलोर दक्षिण कन्नड जिलाक मुख्यालयछी ।
भूगोल[सम्पादन करी]
इतिहास[सम्पादन करी]
अरब सागर आ पश्चिमी घाटीक बिचमे रहल मंगलोर सहर बषौसँ बाणिज्य गतिबिधिक केन्द्र रहल अछि । कर्नाटकक नेत्रावती तथा गुरूपुरा नदीसभक संगम स्थलमे बसल मंगलोर कर्नाटकक दक्षिण पश्चिमी तटमे अवस्थित रहल अछि। मंगलोर सहरके प्राचिनकालमे 'नौरा' नामसँ सेहो सम्बोधन करैत छल । मंगलोर नाम मंगला देवी मन्दिरक नामसँ रहल गेल अछि ।[४] मंगला देवी अपुला राजवंशक कुलदेवी छलिन । ई मन्दिर केरला क राजकुमारीक सम्झनामे बनाने छल ।
जनसंख्या[सम्पादन करी]
यातायात[सम्पादन करी]
पर्यटन स्थल[सम्पादन करी]
मंगलादेवी मंदिर[सम्पादन करी]
ई मन्दिरक नामसँ ई शहरक नाम मंगलोर रहल गेल अछि । ई मन्दिर शहरक मुख्य बस बिसौनीसँ ३ किलोमीटर दूरमे रहल अछि । ई मन्दिरके अट्टावरक बलाल वंश द्वारा केरला कऽ राजकुमारीक सम्झनामे बनाने छल ।
कादरी मंजूनाथ मन्दिर[सम्पादन करी]
ई कादरी मंजूनाथ मन्दिर एक ऐतिहासिक मन्दिर छी । ई मन्दिर १०६८ ई. मे बनल छल । वर्गाकर आकारमे रहल ई मन्दिर सबसँ उच्च पहाडमे अवस्थित रहल अछि । मन्दिरमे स्थापित लोकेश्वरक प्रतिमा कास्य धातुक सबसँ उत्तम मानैत अछि । मन्दिरक आगनमे जोगीमठ रहल अछि जहिमे राजा भुपेन्द्रने बनाने अछि । ओत रहल पहाडक चट्टानसभमे गुफासभ रहल अछि जेकरा पाण्डवसभक गुफासँ जानल जाएत अछि ।
सेन्ट अलोयसियस चर्च[सम्पादन करी]
सेन्ट अलोयसियस चर्च नेहरु बस बिसौनीसँ १ किलोमीटर दुरीमे रहल अछि । चर्चक ढोकासभ इटलीक कलाकार एन्टोनी मोशायनी पेन्टीन केने छल । चर्चक निर्माण १८९९ - १९०० ई. मे भेल छल । सेन्ट अलोयसियस कलेज लाइटहाउस पहाडमे अवस्थित अछि जेकर तुलनामे रोमक सिसटीन चेपल संग करैत अछि ।
श्री शरावू महागणपति मन्दिर[सम्पादन करी]
शरावु महागणपति मन्दिर परिसरमा अनेक मन्दिर रहल अछि जे शरावु, कादरी, मंगलादेवी तथा कुदरोली आदि रहल अछि। ई सब मन्दिरसभमे ८०० बर्ष पुरान श्री शरावु शाराबेश्वर मन्दिर सबसँ पुरान लोकप्रिय मन्दिर रहल अछि । ई मन्दिर गणपति क्षेत्रमे अवस्थित अछि।
सन्दर्भ सामग्रीसभ[सम्पादन करी]
- ↑ "Central Excise and Service Tax Location Code (Areas Under the Range West of Mangalore-II DVN (610201)", Central Board of Excise & Customs, अन्तिम पहुँच २००८-०७-०५।
- ↑ "STD Codes for cities in Karnataka", भारत संचार नगर लिमिटेड (BSNL), अन्तिम पहुँच २००८-०७-०६।
- ↑ "List of RTOs", AICDA (All India Car Dealers Association), अन्तिम पहुँच २००८-०४-०८।
- ↑ Kameshwar, G. (2004). Tulu tales: a soota chronicle. Rupa & Co.. आइएसबिएन 978-81-291-0427-4.


text:
स्वाध्याय
– प्रवीण नारायण चौधरी
रामचरितमानस मोती
श्री राम-लक्ष्मण केर जनकपुर निरीक्षण
रामचरितमानस मोतीक पैछला अध्याय मे हम सब देखलहुँ जे केना राजा जनक मुनि विश्वामित्र जीक स्वागत लेल स्वयं हुनका लग आबि नगर मे लय गेलाह, हुनका लोकनिक निवास लेल सुन्दर व्यवस्था कयलनि आ जखन दुनू राजकुमार केँ देखलाह त सुइध-बुइध सबटा हेरा गेलनि। आर फेर लक्ष्मण जीक नगर देखबाक इच्छा व श्रीराम जी द्वारा गुरु विश्वामित्र सँ विनम्रतापूर्वक आज्ञा लेबाक विलक्षण चरित्र सब पढ़लहुँ। आब गुरुजीक आदेश आ आगू –
१. सुखक निधान दुनू भाइ जाउ आ नगर देखि आउ। अपन सुन्दर मुंह देखाकय सब नगरवासीक नेत्र केँ सफल करू। – गुरु विश्वामित्र केर आदेश भेट गेलनि जनकपुर देखबाक लेल।
२. सब लोकक नेत्र केँ सुख दयवला दुनू भाइ मुनिक चरणकमल केर वंदना कय केँ चलि देलाह। बालक सभक झुंड हिनकर सुन्दरताक शोभा देखिते पाछू-पाछू चलय लागल। ओकरा सभक नेत्र आ मोन हिनकर माधुर्य मे लोभा गेलैक।
३. दुनू भाइ पियर रंगक वस्त्र आ पांजड़ मे बान्हल फाँर्ह मे तरकस लगौने छथि। हाथ मे सुन्दर धनुष-बाण सुशोभित छन्हि। श्याम आ गौर वर्णक शरीर केर अनुकूल अर्थात् जिनका पर जाहि रंगक चन्दन बेसी फबैत अछि ताहि पर वैह रंग के सुन्दर चन्दन लागल अछि। साँवरा-गोरा के मनोहर जोड़ी अछि। सिंह केर समान (पुष्ट) गर्दनि छन्हि, विशाल भुजा छन्हि, चौड़ा छाती पर खुब सोहनगर गजमुक्ताक माला छन्हि, सुन्दर लाल कमल समान नेत्र छन्हि। तीनू ताप सँ छोड़बयवला चन्द्रमाक समान मुख छन्हि। कान मे सोनाक कर्णफूल खूब शोभा दय रहल छन्हि जे देखैत देरी चित्त मानू चोरा लैत अछि। हुनकर चितवन (दृष्टि) बड़ा मनोहर अछि आर भौंह तिरछा व सुन्दर अचि। माथ पर तिलकक रेखा एहेन सुन्दर अछि मानू मूर्तिमती शोभा पर मोहर लगा देल गेल हुए। माथ पर सुन्दर चौकोनी टोपी छन्हि, कारी आ घुँघराला केश छन्हि। दुनू भाइ नख सँ शिखा धरि सुन्दर छथि आर सब शोभा जतय जेहेन चाही तेहने छन्हि।
४. जखन पुरवासी सब ई समाचार पेलनि जे दुनू राजकुमार नगर देखबाक लेल आयल छथि तखन ओहो सब घर-दुआरि आ सब काज-धाज छोड़िकय एना दौड़ि गेलाह मानू दरिद्रक लेल धनक खजाना लूटय वास्ते दौड़ल होइथ। स्वभावहि सँ सुन्दर दुनू भाइ केँ देखिकय ओ सब लोक नेत्रक फल पाबिकय सुखी भ’ रहल छथि।
५. युवती स्त्रिगण घरक खिड़की-दोगी सँ लागिकय प्रेम सहित श्री रामचन्द्रजीक रूप केँ देख रहली अछि। ओ सब आपस मे बड़ा प्रेम सँ बात कय रहली अछि - हे सखी! ई लोकनि करोड़ों कामदेव केर छबि केँ जीति लेने छथि। देवता, मनुष्य, असुर, नाग और मुनि लोकनि मे एहेन शोभा त कतहु सुनइयो मे नहि अबैत अछि। भगवान विष्णु केर चारि भुजा छन्हि, ब्रह्माजीक चारि मुख छन्हि, शिवजीक विकट (भयानक) वेष छन्हि आर हुनकर पाँच टा मुँह छन्हि। हे सखी! दोसर देवता सब सेहो कियो एहेन नहि छथि जिनका हिनकर छबि केर उपमा देल जाय। हिनकर किशोर अवस्था छन्हि, ई सुंदरताक घर, साँवर आर गोर रंग के तथा सुख के धाम छथि। हिनकर अंग-अंग पर करोड़ों-अरबों कामदेव केँ निछावर कय देबाक चाही। हे सखी! भला कहू त जे एहेन कोन शरीरधारी होयत जे एहि रूप केँ देखिकय मोहित नहि भ’ जाय! अर्थात् ई रूप जड़-चेतन सबकेँ मोहित करयवला अछि।
६. तखन कियो दोसर सखी प्रेम सहित कोमल वाणी सँ बजलीह – हे सयानी! हम जे सुनलहुँ से सुनू – ई दुनू राजकुमार महाराजा दशरथजीक पुत्र थिकाह! बाल राजहंस सनक सुन्दर जोड़ी छथि। ई मुनि विश्वामित्र केर यज्ञ केर रक्षा करयवला छथि, ई युद्ध के मैदान मे राक्षस सब केँ मारलनि अछि। जिनकर श्याम शरीर और सुन्दर कमल समान नेत्र छन्हि, जे मारीच और सुबाहु केर मद केँ चूर करयवला आ सुख केर खान छथि आर जे हाथ मे धनुष-बाण लेने छथि, ओ कौसल्याजीक पुत्र छथि, हिनकर नाम राम छन्हि। जिनकर रंग गोर आर किशोर अवस्था छन्हि आर जे सुन्दर वेष बनेने हाथ मे धनुष-बाण लेने श्री रामजीक पाछू-पाछू चलि रहल छथि से हिनकर छोट भाइ छथिन, हुनकर नाम लक्ष्मण छन्हि। हे सखी! सुनू, हुनकर माता सुमित्रा छथि। दुनू भाइ ब्राह्मण विश्वामित्रक काज कय केँ आर रास्ता मे मुनि गौतमक स्त्री अहल्याक उद्धार कय केँ एतय धनुषयज्ञ देखय लेल अयलाह अछि। ई सुनिकय सब स्त्रिगण खूब प्रसन्न भेलीह।
७. श्री रामचन्द्रजीक छबि देखिकय कियो एक सखी कहय लगलीह – ई वर जानकीक योग्य छथि। हे सखी! जँ हिनका राजा देखि लेता त प्रतिज्ञा छोड़िकय हठपूर्वक हिनकहि सँ विवाह कय देता। कियो दोसर कहलीह – राजा हिनका चिन्हि लेलनि आ मुनि सहित हिनका आदरपूर्वक सम्मान कयलनि अछि, लेकिन हे सखी! राजा अपन प्रण नहि छोड़ैत छथि। ओ होनहारी के वशीभूत भ’ कय हठपूर्वक अविवेक केर आश्रय लेने छथि, प्रण पर अड़ल रहबाक मूर्खता नहि छोड़ैत छथि। कियो कहैत छथि – यदि विधाता भला छथि आ सुनल जाइत अछि जे ओ सबकेँ उचित फल दैत छथि त जानकी जी केँ यैह वर भेटतनि। हे सखी! एहि मे सन्देह नहि अछि। जँ दैवयोग सँ एहेन संयोग बनि जाय, त हम सब गोटे कृतार्थ भ’ जायब। हे सखी! हमरा त एहि बात सँ एतेक बेसी आतुरता भ’ रहल अछि जे एहि चलते (विवाह भेलाक कारण) ई लोकनि एहि ठाम अबैत रहता। से नहि भेल त हे सखी! सुनू, हमरा सबकेँ हिनका लोकनिक दर्शन दुर्लभ अछि। ई संयोग तखनहि भेटि सकैत अछि जखन हमरा लोकनिक पूर्वजन्मक बहुते पुण्य हो। दोसर कहलखिन – हे सखी! अहाँ बहुत नीक कहलहुँ। एहि विवाह सँ सभक परम हित होयत। कियो कहलक – शंकरजीक धनुष बड़ा कठोर अछि आर ई साँवला राजकुमार कोमल शरीरक बालक छथि। हे सयानी! सबटा असमंजसे अछि। ई सुनिकय दोसर सखी कोमल वाणी सँ कहय लगलीह – हे सखी! हिनकर सम्बन्ध मे कियो-कियो एना कहैत छथि जे ई देखय मे त छोट छथि मुदा हिनकर प्रभाव बहुत पैघ अछि। जिनकर चरणकमल केर धूलकण केर स्पर्श पाबिकय अहल्या तरि गेलीह, जे एतेक भारी पाप कएने रहथि, ओ कि शिवजीक धनुष बिना तोड़ने रहताह! एहि विश्वास केँ बिसरियोकय नहि छोड़बाक चाही। जे ब्रह्मा सीता केँ सँवारिकय (बहुत चतुराई सँ) रचलनि अछि वैह बहुत विचार कय केँ साँवला वर सेहो रचि रखलनि अछि। ओकर ई वचन सुनिकय सब कियो बहुत हर्षित भेलीह आर कोमल वाणी सँ बाजय लगलीह – एहिना हुए, एहिना हुए। सुन्दर मुख और सुन्दर नेत्रवाली स्त्रिगणक समूह केर समूह हृदय मे हर्षित भ’ कय फूल बरसा रहली अछि।
८. जतय-जतय दुनू भाइ जाइत छथि, ओतय-ओतय परम आनन्द बरसय लगैत अछि। दुनू भाइ नगर केर पूब दिश गेलाह जतय धनुषयज्ञ लेल रंगभूमि बनायल गेल छल। बहुत लंबा-चौड़ा सुंदर ढालल गेल पक्का आँगन छल जाहि मे सुन्दर और निर्मल वेदी सजायल गेल छल। चारू दिश सोनाक पैघ-पैघ मंच बनल छल जाहि पर राजा लोकनि बैसताह। तेकरे नजदीक चारू दिश मचान सभक मंडलाकार घेरा सुशोभित छल। ओ किछु ऊँच छल आर सब तरहें सुन्दर छलैक, जतय नगर केर लोक सब बैसताह। ओहिठाम विशाल आ सुन्दर सफेद मकान अनेक रंगक बनायल गेल छलैक। जतय अपन-अपन कुल अनुसार सब स्त्रिगण यथायोग्य बैसिकय देखतीह।
९. नगरक बालक कोमल वचन कहि-कहिकय आदरपूर्वक प्रभु श्री रामचन्द्रजी केँ (यज्ञशाला केर) रचना देखा रहल छथि। सब बालक एहि बहाने प्रेमक वश भ’ कय श्री रामजीक मनोहर अंग केँ छूबिकय शरीर से पुलकित भ’ रहल छथि आर दुनू भाइ केँ देखि-देखिकय ओ सब हृदय मे खूब हर्ष पाबि रहल छथि। श्री रामचन्द्रजी सब बालक लोकनि केँ प्रेमक वश जानिकय (यज्ञभूमि केर) स्थान सभक खूब प्रेमपूर्वक प्रशंसा कयलनि। एहि सँ बालक सभक उत्साह, आनंद और प्रेम आरो बेसी बढ़ि गेलैक, आर ओ सब अपन-अपन रुचिक मुताबिक हुनका सब केँ बजा-बजाकय घुमबैत-फिरबैत रहैत अछि, दुनू भाइ प्रेम सहित ओकरा सभक संग घुमि रहल छथि।
१०. कोमल, मधुर और मनोहर वचन कहिकय श्री रामजी अपन छोट भाइ लक्ष्मण केँ (यज्ञभूमिक) रचना देखबैत छथि। जिनकर आज्ञा पाबिकय माया लव निमेष (पलक खसेबाक चौथाई समय) मे ब्रह्माण्डक समूह रचि दैत छथि, वैह दीन पर दया करयवला श्री रामजी भक्तिक कारण धनुष यज्ञ शाला केँ चकित भ’ कय आश्चर्यक संग देखि रहला अछि। एहि तरहें सब विचित्र रचना देखिकय ओ सब गुरुक पास वापस चलि देलाह। देरी भेल बुझिकय हुनकर मोन मे डर सेहो छन्हि। जिनकर भय सँ डरो केँ डर लगैत छैक, से प्रभु भजनक प्रभाव सँ स्वयं डरेबाक चरित्र प्रस्तुत कय रहला अछि। ओ अपन कोमल, मधुर और सुन्दर बात कहिकय बालक सब केँ जबर्दस्ती विदाह कयलनि।
११. फेर भय, प्रेम, विनय और बड़ा संकोचक संग दुनू भाइ गुरुक चरण कमल मे सिर नमाकय आज्ञा पाबिकय बैसि रहलाह। रात्रिक प्रवेश होइते मुनि आज्ञा देलखिन त सब कियो संध्यावंदन कयलनि। फेर प्राचीन कथा तथा इतिहास कहैत-कहैत सुन्दर रात्रि दुइ पहर बीति गेल। तखन श्रेष्ठ मुनि जाय कय शयन कयलनि। दुनू भाइ हुनकर चरण दबाबय लगलाह, जिनकर चरण कमल केर दर्शन एवं स्पर्श लेल वैराग्यवान् पुरुष सेहो भाँति-भाँति के जप और योग करैत छथि, वैह दुनू भाइ मानू प्रेम सँ जीतल प्रेमपूर्वक गुरुजीक चरण कमल केँ दबा रहल छथि। मुनि बेर-बेर आज्ञा देलनि तखन श्री रघुनाथजी जाय कय शयन कयलनि। श्री रामजीक चरण केँ हृदय सँ लगाकय भय और प्रेम सहित परम सुख केर अनुभव करैत लक्ष्मणजी हुनकर चरण दबा रहल छथि। प्रभु श्री रामचन्द्रजी सेहो बेर-बेर कहलखिन – हे तात! आब सुइत रहू। तखन ओ हुनकर चरण कमल केँ हृदय मे धारणकय पइड़ रहलाह।


text:
प्राप्त जानकारी केर मुताबिल अपराधी सभ राजद नेता के माथ मे 4 गोली मारलक, जाहिसँ हुनकर मौके पर मौत भ' गेल। इ घटना हसनपुर थाना के शंकरपुर गाम लगक अछि। मृतक केँ पुतहु अहिलवार पंचायतक वर्तमान मुखिया छथि।
एहि मामला मे पुलिस एक शख्स विजय यादव क' गिरफ्तार केना अछि । एसपी दीपक रंजन गिरफ्तारी केर पुष्टी केलनि। पुलिस घटना स्थल पर पहुंच छानबीन क' रहल अछि। एहि घटनाक बाद पूरा इलाका मे दहशत केर माहौल अछि। लोग सभ घटनाक पाछू कैको तरहक बात कही रहल अछि। फिलहाल हरेराम यादव केर हत्या कुन कारण सँ कायल गेल ऐहिक जानकारी नहि भेटल अछि।


text:
मजेदार मैथिली चुटकुला - बेटा बर बुधियार
पापा (बेटा से कहलक) - तोरा स्कूल स उपराग एलो हन!
बेटा - उपराग कोना ऐतै?
पापा - किया?
बेटा - हम त 5 दिन स स्कूले नै गेलो हन!
😜😜😜😜😜😜😜😜
➥ मैथिली चुटकुला और पढ़ैय के लेल क्लिक करू। Father Son JokesJokes in MaithiliMaithili ChutkuleMaithili Jokesमैथिली चुटकुलामैथिली जोक्स Read More
प्रदीप सिंह जी के पुलिसि में नोकरी छलैन,
एक दिन प्रदीप जी अपन बेटे के ऊपर बरैस परला।
प्रदीप जी कहलखिन - एँ रोऊ तोरा एतेक कम नंबर कियक एलौआ परीक्षा में? पढाई में मोन नैय लागैत छोऊ? आई सँ तोहर खेलनाय, टी .वी देखनाय सबटा बंद।
बेटा बाजल - बाबु जी तम्साऊ Father Son JokesJokes in MaithiliMaithili ChutkuleMaithili Jokesमैथिली चुटकुलामैथिली जोक्स Read More


text:
बिहार आंदोलन क भूमि रहल अछि। पता नहि किया नहि लागू भेल कॉमन एजुकेशन सिस्टम। कॉमन एजुकेशन सिस्टम क लेल आब जनता कए शुरुआत करय पड़त। -प्रो मुचकुंद दुबे
उज्जवल कुमार
पटना । कॉमन एजुकेशन सिस्टम कमिशन क रिपोर्ट कए लागू करबा मे नीतीश कुमार भले विफल रहलाह, मुदा अबैवाला समय देखत जे एकर शुरुआत बिहार स होयत। बिहार आंदोलन क धरती रहल अछि। महात्मा बुद्ध स लकए महात्मा गांधी आ जेपी सब अपन आंदोलन क शुरआत बिहार स केलथि। इ गप सामान शिक्षा प्रणाली आयोग क अध्यक्ष आ पूर्व विदेश सचिव प्रो मुचकुंद दुबे कहलथि अछि। ओ ऑल इंडिया स्टूडेंट्स एसोसिएशन-आइसा द्वारा आयोजित छात्र-शिक्षक कन्वेंशन कए संबोधित करि रहल छलाह।
एखनो लागू अछि जमींदारी प्रथा
कहबा लेल त जमींदारी प्रथा खत्म भ चुकल अछि, मुदा आइ सेहो भारतीय राजनीति एहि स ग्रस्त अछि। प्रोफेसर दुबे कहला जे जमींदार क भूमिका मे आइ राजनेता आबि गेल छथि। पहिने जे काज विदेशी करैत छल ओ आइ एहि देशक किछु नेता करबा मे जुटल छथि। एहि कारण स सामान शिक्षा प्रणाली लागू नहि भ रहल अछि। शिक्षा आ भूमि इ दूनू मे सुधार केने बिना बिहार क कायाकल्प नहि भ सकैत अछि।
नींव नहि पड़ल त, इमारत कोना बनत…
यदि मानव संसाधन क लेल प्राथमिक शिक्षा रूपी नींव नहि पड़त, त विकास रूपी इमारत क कल्पना कोना कैल जा सकैत अछि। दुबे कहला जे आइ बिहार मे 10वीं क बाद 80 फीसदी बच्चा पढ़ाई छोडि़ दैत अछि। एससी आ एसटी क मामला मे त इ आंकड़ा 90 क करीब अछि।
बदलि गेल अछि बेसिक एजुकेशन क दृष्टिïकोण
दूबे कहला जे यूनेस्को क नजरि मे आइ बेसिक एजुकेशन क दृष्टिïकोण बदलि चुकल अछि। एकर अवधि आब 12 साल तक करि देल गेल अछि। कईटा विकसित देश आइ एकरा अनुसार स आगू बढि रहल अछि। आब सबकए 12वीं तक क अनिवार्य शिक्षा देबाक समय आबि गेल अछि।
सुझेने छलहु तमाम विचार
हमर रिपोर्ट मे पहिल बेर ओहि तमाम बिदु क उल्लेख छल, जाहि ओकरा लागू करबा मे सहायता भेटि सकैत छल। दुबे कहला जे हम अपन रिपोर्ट मे सबहक लेल शिक्षा मुहैया करबा लेल 9950 करोड़ टका सालाना बजट क खर्च बतेने रही। एकरा लेल तीन फेज मे शिक्षकक बहाली हेबाक छल। पहिल फेज मे 2.5 लाख, दोसर फेज मे तीन लाख आ तेसरे फेज चारि लाख शिक्षकक बहाली क उल्लेख छल। एकर अलावा 25 हजार प्राथमिक स्कूल, 13 हजार मिडल स्कूल और 15 हजार सेकेंडरी स्कूल क जरूरत सेहो बताउल गेल छल।
झूठे अछि अधिकतर आंकड़ा
राज्य सरकार स्कूल जाइवाला बच्चा क जे डाटा पेश करैत अछि ओ सच्चाई स कोसो दूर अछि। आंकड़ा क खेल स लोक परिचित भ चुकल छथि। स्कूल क लेल इनरोल्ड भेल बच्चा मे स आधा बाद मे स्कूल जेनाई बंद करि दैत अछि। एंट्री क लेवल पर गलत डाटा पेश कैल जाइत अछि। एहि कन्वेंशन मे रजि अहमद कहला जे आजाद हिंदुस्तान मे सबस बेसी अन्याय शिक्षा विभाग क संग भेल अछि। पहिने मास्टर साहब कहैत छलाह जे पढि़-लिख कए बढिय़ा इंसान बनब आइ कहैत छथि जे बड़ आदमी बनब।


text:
गेट अफ ओरियेन्ट
गेट टु दइस्ट, गेट अफ द ओरियेन्ट कऽ रुपमर सेहो जानल जाइवाला, (सरलीकृत चिनियाँ: 东方之门; परम्परागत चिनियाँ: 東方之門; पिनयिन: dōng fāng zhī mén) एकटा वर्तमान उंच भवन छी जे सूजौ, जियाङसु, चीन मे अछि। इमारत सूजौ चीन सिंगापुर सूजौ औद्योगिक पार्क (एसआईपी) जिलाक मध्यमे स्थित अछि। निर्माण २००४ मे शुरू भेल आ $ ७०० मिलियन डलर कऽ लागतसँ २०१६ मे पूरा कएल गेल।
आलोचना[सम्पादन करी]
परिवहन[सम्पादन करी]
सन्दर्भ सामग्रीसभ[सम्पादन करी]
- ↑ "Gate of the Orient, Suzhou, China – Portfolio", RMJM, अन्तिम पहुँच २०१२-११-२२।
बाह्य जडीसभ[सम्पादन करी]
एहो सभ देखी[सम्पादन करी]


text:
नवका- पुरनका लेख सर्च करु...
सीतामढ़ी- बैरगनिया रेल लाइन...
सीतामढ़ी सं नरकटियागंज के बीच बड़ी लाइन बनय मे अखन टाइम लगत. दरभंगा- नरकटियागंज रेललाइन के बीच जखन दरभंगा सं सीतामढ़ी के बीच छोटी लाइन के बड़ी लाइन के बदलय के गप शुरू भेल रहय त लोक सभ अचरज भेल रहैनि. लोक सभ के तखनो कहनाय छलनि जे जखन पैसेंजर ओर दोसर सवारी गाड़ी दरभंगा आओर समस्तीपुर सं नरकटियागंज तक जाएत अछि त बड़ी लाइन सिर्फ सीतामढ़ी तक किएक भs रहल अछि. मुदा लोक सभ के यकीन रहैनि जे नरकटियागंज धरि सेहो जल्दीए बड़ी लाइन बनि जाएत. मुदा आब लागय अ एहि मे देर लागत. अखन लोक के दरभंगा सं बैरगनिया... रक्सौल...नरकटियागंज जाए के लेल सीतामढ़ी मे ट्रेन बदलय पड़य छनि. दू-चारि घंटा के रास्ता मे आब दिन भरि लगि जाएत अछि.
रेलवे के एकटा अफसर के कहनाय छनि जे नरकटियागंज धरि पूरा काज एके संग नहि होएत. शुरू मे अगिला साल मार्च धरि सीतामढ़ी सं बैरगनिया तक बड़ी लाइन बदलय के काज पूरा करय के कोशिश कएल जाएत. छोटी लाइन के बड़ी लाइन मे बदलय के काज अक्तूबर मे शुरू होए के उम्मीद अछि. काज शुरू होए पर सीतामढ़ी सं बैरगनिया के बीच रेल सेवा बंद करि देल जाएत. एहि ठाम के काज भेलाह पर साल 2011 तक रक्सौल के बीच काज पूरा करय के कोशिश कएल जाएत. आओर सभ सं अंत मे रक्सौल... नरकटियागंज के बीच के. रेलवे एहि इलाका के लोक के परेशान करय पर तुलल अछि. एकहि बेर मे पूरा काज नहि करा रहल अछि एहि सं यात्री सभ के काफी परेशानी के सामना करय पड़ि रहल छनि.
सदस्यता लें टिप्पणियाँ भेजें (Atom)


text:
ई मामला सीवान जिलाक दरौंदा विधान सभा क्षेत्र सँ जुड़ल अछि, जाहिठामक जदयू अति पिछड़ा प्रकोष्ठ केर प्रखंड अध्यक्ष राजकुमार ठाकुरक शराब केर बोतल संग नव वर्षक जश्न मनबै बला फोटो व्हाट्सएप्प आओर फेसबुक पर वायरल भेल अछि। अपने क' बता दी कि राजकुमार ठाकुर दरौंदा प्रखंडक रसूलपुर पंचायतक मुखिया सेहो छथि। ऐहिक संगे हुनकर पार्टी मे नीक पकड़ सेहो अछि। राजकुमार ठाकुर स्थानीय विधायक केँ पति अजय सिंहक बहुत करीबी सेहो बताओल जायत अछि। ओनाकि शराबक संग फोटो सामना अएलाक बाद पार्टी द्वारा राजकुमार ठाकुर क' पार्टी सँ निष्कासित क' देल गेल अछि।
ओतहि स्थानीय विधायक कविता सिंह केर पति आओर जदयू नेता अजय सिंह ऐहिकेँ राजकुमार ठाकुरक खिलाफ बड़का साजिश बता रहल छथि। अजय सिंह कहलनि कि राजकुमार ठाकुर क' ओ खून नीक जोका चिन्हैत छथि ओ खैनी वा गुटखा तक नहि खायत छथि। शराब पीनाय बहुत दूरक गप अछि। अजय सिंह केर मानी तेँ ई सब रसूलपुरक पूर्व मुखिया केर साजिश अछि जाहिमे राजकुमार ठाकुरक ड्राइवर सेहो शामिल अछि। राजकुमार ठाकुर नव वर्षक पिकनिक मनबे उत्तर प्रदेशक कुशीनगर गेल छला। जता हुनकर ड्राइवर धोखा सँ राजकुमार ठाकुरक माथ पर शराब सँ भरल गिलास आओर बोतल क' देखबैत फोटो खींचलक आओर फेर ओकरा प्रशासन क' व्हाट्सएप्प क' देलक। अजय सिंह राजकुमार ठाकुर क' निर्दोष बतबैत पुलिस-प्रशासन सँ एहि मामलाक निष्पक्ष रूप सँ जांच करेबाक मांग केलक।


text:
बाबाधाम. अंतर्राष्ट्रीय मैथिली परिषद्क २६म अंतर्राष्ट्रीय सम्मेलन मे अलग मिथिला राज्यक माँग जोरदार रूप मे उठल. सम्मेलन २३-२४ नवम्बर २०१३ कें देवघर मे आयोजित छल. जाहि मे मैथिली भाषा कें मजगूत करबा लेल सम्पूर्ण मैथिली भाषी कें एकजुट भऽ आगु बढ़बाक आह्वान कएल गेल. एहि मे भारत तथा नेपालक प्रतिनिधि सभ उपस्थित भेलाह. मुख्य अतिथि कृष्णानन्द झा कहलनि जे भाषाक आधार पर अलग राज्य भेटब कठिन अछि, अलग राज्य बास्ते सम्पूर्ण मापदंड कें पूरा कराय पड़त, जकर आवश्यकता अछि. मिथिलाक संस्कृति कें जाधरि अन्य प्रान्तक संस्कृतिक संग समन्वय स्थापित नहि होइछ, ताधरि अलग राज्य बनब संभव नहि अछि. जखन अपन भाषा कें अन्य राज्यक संग जोडल जायत तखने देशक ४० प्रतिशत आबादी स्वतः जुडि जायत.
अंतर्राष्ट्रीय मैथिली परिषद अध्यक्ष डा. कमलकान्त झा कहलनि जे मिथिला राज्यक मांग उठल तऽ सरकार मैथिली भाषा कें मान्यता देलक. मिथिला राज्यक मान्यता वास्ते देशक सब प्रान्तक लोक कें आगु आबय पड़त. संगे ओ झारखण्ड सरकार सँ मैथिली भाषा कें राज्यक द्वितीय राजभाषाक रूप मे शामिल करबाक मांग केलनि. झारखण्ड मे मैथिली कें द्वितीय राजभाषा मे शामिल करबा लेल काँग्रेसक पूर्व मन्त्री कृष्णानन्द झा सँ सहयोग सेहो मंगलनि. कृष्णानन्द झा अपन पूरा सहयोग देबाक प्रतिबद्धता सेहो जाहिर केलनि. सम्मेलनक उद्घाटन पूर्व मंत्री कृष्णानन्द झा, अंतर्राष्ट्रीय मैथिली परिषदक अध्यष डा. कमलकान्त झा, नेपालक परिषद अध्यक्ष करुणा झा, संस्थापक अध्यक्ष डा. घनाकर ठाकुर, भूवनेश्वर प्रसाद गुरमैता, बैद्यनाथ मिथिला संस्कृति मंचक अध्यक्ष ओम प्रकाश मिश्र संयुक्त रूपें दीप प्रज्वलित कऽ उद्घाटन केलनि.
नेपालक परिषद अध्यक्ष करुणा झा कहलनि मैथिली भाषा तथा मिथिला राज्यक मान्यता लेल आन्दोलनक दौरान पाँच लोग शहीद भ' गेल, जाहि मे एक महिला सेहो छलीह. नेपाल मे जोर शोर सं मिथिला राज्यक मांग उठि रहल अछि. ओ कहलनि, मिथिला राज्य लेल समाजक सब वर्गक लोक कें संग ल' चले पड़त. संगे ओ अंतर्राष्ट्रीय मैथिल महिला परिषदक गठन करबाक वास्ते जोर देलनि जाहि सं अभियान मे महिला सभ कें जोडल जा सकत. कार्यक्रमक आयोजना बैद्यनाथ मिथिला संस्कृति मंच द्वारा कएल गेल छल. दू दिवसीय समारोह मे दोसर दिन पहिल सत्र मे जीवकान्त आ मायानन्द मिश्रक श्रद्धांजलि सभा तथा दोसर सत्र मे रंगारंग सांस्कृतिक संध्या मे देश-विदेशक कलाकार लोकनि भाग लेलनि. एहि अवसर पर भूतपूर्व डीआइजी के.डी. सिंह, प्रदेश महासचिव रवीन्द्र चौधरी, जमशेदपुरक श्यामल सुमन तथा सैकडो मिथिलाबासीक उपस्थिती रहल. धन्यवाद ज्ञापन बैद्यनाथ मिथिला संस्कृति मंचक अध्यक्ष ओमप्रकाश मिश्र केलनि.
(Report: मिथिमीडिया ब्यूरो)
Tags: हालचाल


text:
आरबीआई दिस सँ जारी निर्देश म' कहल गेल अछि कि केवाईसी (नो योर कस्टमर) नियम केँ पूरा तरहे पालन करनिहार खाताधारक हर महीना अप्पन खाता सँ10 हजार टक्का निकैल सकैत छैथ। बैंक केँ ब्रांच मैनेजर 10 हजार टक्का सँ बेसी केँ निकासी क' मंजूरी द' सकैत छैथ, लेकिन दस्तावेज सभक पूरा तरहे पड़ताल केलाक बाद।
रिजर्व बैंक केँ निर्देश म' इयो कहल गेल अछि कि लिमिटेड या नॉन - केवाईसी के तहत आबै बला खाताधारक हर महीना अप्पन खाता सँ सिर्फ 5 हजार टक्का निकैल सकैत छैथ। इ लिमिट 9 नवम्बर 2016 के बाद पुरनका नोट के रूप म' जमा कायल गेल रकम लेल अछि। एक अधिकारी कहलनि कि सही डेग केँ मकसद इ सुनिश्चित करब अछि कि प्रधानमंत्री जन-धन योजना केँ तहत बैंक खाता राखै बला किसान आर ग्रामीण सभ क' मनी लॉन्ड्रिंग कराइ बला सँ बेनामी लेन - देन कानून के परिणाम सँ बचाओल जे सके।
अपने क' बता दी कि नोटबंदी केँ बाद सँ जन-धन खाता म' पैसा केँ बाढ़ि आइब गेल अछि। नोटबंदी केँ बाद पहिल दुइ सप्ताह म' एहि खाता म' पैसा केँ मात्रा 60 प्रतिशत तक बढ़ल छल आर इ 72 हजार करोड़ टक्का सँ बेसी भ' गेल अछि।


text:
हे मातृभूमि स्वीकारू प्रणाम
हम आयल छी आइ अपन गाम
जाहि गाम स कुल छल उपटि गेल
ओहि गाम स हम जोडब आइ नाम
आंखि स टपकल हमर इ नोर
कहू की सटल अछि हमर ढोर
सिहरल तन पुलकित मन हमर
चाही स्नेह अहां स हमरा दान
हे मातृभूमि स्वीकारू प्रणाम
हम आयल छी आइ अपन गाम
आशीष झा
पटना। पुनपुन प्रखंड क वाजितपुर गाम मे आइ भोर एकटा नव इजोत संग भेल। करीब पच्चीस हजार लोक एहि जार मे भोर ग्यारह बजे मैदान मे जमा भ गेल छलथि। अपन गाम क ओहि कुल वंश कए अभिनंदन लेल जे 25 साल स अपन जमीन ताकि रहल छल। मॉरीशस क राष्ट्रपति राजकेश्वर प्रयाग क 25 साल लंबा खोज क आइ आइ सुखद अंत भेल। लोक क प्रेम देख राष्ट्रपति सेहो अपना कए भावुक हेबा स नहि रोकि सकलाह। भावुकता मे हुनकर आंखि क नोर पिपनीक बांध तोडि देलक। इ बांध टूटबाक छल किया त पच्चीस साल क मशक्कत क बाद ओ अपन मूल गाम क पता पर पहुंचल छलाह। डेढ़ सौ वर्ष पहिने वाजितपुर गाम स हुनकर परदादा मॉरीशस गेल छलाह। राजकेश्वर प्रयाग गाम मे जुटल लोक कए हिंदी मे संबोधित केलथि, जाहि स भावना और प्रखर भ सामने आयल। ओ अपन संबोधन क शुरुआत करैत कहला जे हम एहि धरती कए प्रणाम करैत छी। जहिना हम एहि गाम मे प्रवेश केलहुं हमर आंखि नोरा गेल, हम भावुक भ गेलहुं।
महामहिम प्रयाग अपराह्न लगभग तीन बजे मुख्यमंत्री नीतीश कुमार संग मंच पर एलाह। संग मे राष्ट्रपति क कनिया अनिता प्रयाग सेहो रहथि। मैदान मे हुनक बाट तकैत लोक हुनकर स्वागत मे थपडी बजेलक। प्रयाग कहला जे मॉरीशस आ बिहार क संबंध देश दू देशक नहि, बल्कि दूटा भाई क अछि। हमर पुरखा बिहार स अपन शरीर मॉरीशस ल गेल छलाह, हुनक आत्मा एहि ठाम बसैत अछि। राजकेश्वर प्रयाग अपन गाम क लोक स अपील केलथि जे ओ अपन बच्चा कए नीक शिक्षा दथि किया त शिक्षा गाम क दुख दर्द कए खत्म क सकैत अछि। एहि अवसर पर राजकेश्वर प्रयाग वाजितपुर गाम मे एकटा हाई स्कूल क शिलान्यास सेहो केलथि। ओ कहला जे जाति-पांत बहुत भेल आब एकरा छोडि कए बिहार कए आगू बढेबा मे हमरा सब कए लगबाक चाही। बिहार क विकास क चर्चा करैत प्रयाग कहला जे एकर खूब चर्चा श्रा रहल अछि। बिहार सरकार कए गाम तकबा मे मदद करबा लेल धन्यवाद दैत कहला जे हम आभारी छी मुख्यमंत्री नीतीश कुमार क जे हमरा हमर पूर्वज क माटी तक पहुंचा देलथि। परदादा क भूमि पर हमर डेग राखब हमरा लेल सपना जेकां अछि। इ सर्वाधिक खुशी क समय छी।
एहि मौका पर मुख्यमंत्री कहला जे इ पैघ गप अछि जे मॉरीशस क राष्ट्रपति अपन गाम एलाह अछि। अपन मूल कए याद राखब पैघ गप अछि। बिहार क लोक जतए छथि अपन पुरुषार्थ स कमाल केने छथि। मुख्यमंत्री कहला जे बिहार लोक भीख मांगबा लेल कतहु नहि जाइत अछि। बिहारी जतए जाइत अछि ओकर योगदान ओहि ठामक विकास मे रहैत अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
हमर विचार किछु आरो अछि। बंगाल मे एक पेंटिंग छैक जकरा "कालीघाट" पेंटिंग कहल जाइत छैक। ओना त ई पेंटिंग अंग्रेजक भारत मे एलाक बाद ओकरे कॉपीक प्रथासँ समस्त बंगाल मे शुरू भेलैक मुदा काली मंदिर लग भक्त सभ ओकरा किनैत छलैक त ओहि मे बहुत तरहक प्रयोग करैत ओकर बिक्रीक प्रथा प्रारम्भ भेलैक। ताहिं एकर नाम "कालीघाट" पेंटिंग भ' गेलैक।
दोसर उदाहरण कोल्हापुरी चप्पलक अछि। ई चप्पल कोल्हापुर जिला त कोन कहैत अछि, महाराष्ट्र प्रदेश तक मे नहि बनैत अछि। जतय ई बनैत अछि ओ जगह आव कर्नाटक मे छैक। लेकिन तांहि सँ एहि पर कोनो प्रभाव नहि पड़ैत छैक।
तहिना ई सत्य छैक जे मिथिला पेंटिंग कोहबर घर लिखब, रँगब, ढोरब, ठाँव, अरिपन आदिक रूप मे कनि मनि स्थानीय अन्तरक सँग समस्त मिथिला क्षेत्र मे लोक कला अथवा अनुष्ठानिक कलाक रूप मे महिला वर्ग द्वारा बनाएल जाइत रहल अछि। अंग मे लोक एकरा मंजुसा कहैत छथि। ओतय केर लिखना मे कनिक छोरगर धरगर स्वरूप होइत छैक मुदा बिम्ब, आ विधान लगभग एकहि रंग। कायस्थ सभ कनि कछनी दिस अधिक त हरिजन सभ चहटगर रंगक बिम्बक प्रयोग करैत छथि।
अहिमे किछु पुरुख आबि अनेरे एकर व्यकारण आ गणित निर्धारणक काज करबाक चेष्टा करैत छथि जकरा प्रतिपादित करबा लेल परम्परागत सँ आधुनिक विद्वान सभ लागल रहैत छथि। कथा आ सिद्धान्त गढ़ैत रहैत छथि।
आब बात मधुबनी/ मिथिला चित्रकलाक नाम पर विवाद जे चलि रहल अछि ताहि पर करी।
अजुका जे मिथिला चित्रकारिक स्वरूप देखैत छी ओ पूर्णरूपेण आधुनिक आ व्यवसायिक कला अछि। एहि मे एक शैली के क्षद्म रूप मानि लोक अपन सोच आ कल्पनाशीलताक हिसाबे या ग्राहकक माँगक हिसाबे प्रयोग करैत रहैत अछि। बाजारू कलाक रूप मे एकर प्रारम्भ रोजगार देबाक उद्देश्य सँ सर्वप्रथम मधुबनी सँ भेल तांहि ई मधुबनी चित्रकलाक नाम सँ विख्यात भ' गेल। एहि सँ कलाक स्वरूप अथवा अखिल मिथिला क्षेत्रक चरित्र पर कोनो अंतर नहि पड़ैत अछि। ई समस्त मिथिलाक कला थिक। अगर एकर नाम पटना, राँची अथवा दिल्ली चित्रकला रहैत त गलत छलैक। कारण ई क्षेत्र सब मिथिला सँ बाहर अछि। मधुबनी त' मिथिलाक एक क्षेत्र अछि। एकरा एना परिभषित कएल जा सकैत अछि :"चित्रकारीक एहेन लोक कला जे ओना त मधुबनी, अर्थात मिथिलाक एक जिलाक नाम सँ विख्यात अछि मुदा समस्त मिथिला आ दुनियाक कोनो क्षेत्र मे रहय बला मैथिल समुदाय द्वरा बनेबै बला कला अछि"।
अगर नामकरण पर जाइ त मिथिला चित्रकला सेहो दोषपुर्ण नाम अछि। कारण भारतक मिथिला, नेपालक तराई के लोकक अतिरिक्त मैथिल सभ जे सैकड़ों साल सँ छत्तीसगढ़, मध्यप्रदेश आदि जगह मे रहि रहल छथि सेहो एहि कला के बनबैत छथि, एकरा शाश्वत रखने छथि। ताहि हिसाबे एकर नाम #मैथिलचित्रकला हेबाक चाही।
मुदा ई सब निरर्थक आ समय जियान करयबला बात थिक। एहि विवाद सँ ऊपर उठैत एकर विकास आ कला सँ जुड़ल लोकक कल्याण पर सोचनाई जरूरी।


text:
बॉलीवुड अभिनेता सुशांत सिंह राजपूत केर मृत्यु (Sushant Singh Rajpur Case) कें मामला मे मुजफ्फरपुर डिस्ट्रिक्ट कोर्ट (Muzaffarpur District Court) आदेश देने अछि। कोर्ट सलमान खान, करण जौहर सहित 8 हस्ति कें अदालत मे पेश होबय लेल कहने अछि। जिला अदालत कहलक जे सभ’ कें अपने आ नहि त’ अपन वकीलक माध्यम सं कोर्ट मे अपन पेशी सुनिश्चित करय परत। एकरा संगहि कोर्ट हिनकर उपस्थिति कें लेल तारीख सेहो तय केने अछि। एकरा अनुसार, 7 अक्टूबर, 2020 कें हिनका सब कें कोर्ट मे उपस्थित होबाक अछि।
कोर्ट मे पेश होबाक लेल भेजल गेल नोटिस
मुजफ्फरपुर कें अधिवक्ता सुधीर ओझा कें परिवाद पर कोर्ट सलमान खान, करण जौहर, आदित्य चोपड़ा, संजय लीला भंसाली, एकता कपूर, साजिद नाडियावाला, भूषण कुमार आ दिनेश विजयन कें कोर्ट मे पेश होबय लेल कहने अछि। सभ’ कें अहि संबंध मे डिस्ट्रिक्ट कोर्ट सं नोटिस भेजल गेल अछि।
अपने आ नहि त’ वकीलक माध्यम सं पेशीक आदेश’
वकील सुधीर ओझा सुशांत सिंह राजपूत केर मृत्युक बाद मुजफ्फरपुर सीजेएम कोर्ट मे 17 जून कें परिवाद दाखिल केने छलाह। ओ सुशांत सिंह राजपूत मृत्यु कें लेल सभ’ कें जिम्मेदार ठहराबैत आईपीसीक धारा 306, 504 और 506 कें तहत शिकायत दर्ज केने छलाह। बॉलीवुड अभिनेता सुशांत सिंह राजपूत 14 जून कें मुंबई स्थित अपन फ्लैट मे आत्महत्या क’ लेने छला।
सुशांत केस मे लगातार जांच क’ रहल सीबीआई-NCB
दोसर ओर मुंबई मे सुशांत सिंह राजपूत केस मे सीबीआई केर टीम लगातार जांच मे जुटल अछि। संगहि ड्रग ऐंगल सामने एलाक बाद नारकोटिक्स कंट्रोल ब्यूरो (एनसीबी) अपन जांच तेजी सं आगू बढ़ा रहल अछि। एनसीबीक टीम कें मुंबई कें ठाणे सं चाइर लोक कें पकड़ने अछि। एनसीबी कें अधिकारी बतओलनि जे मुंबई टीम अंकुश अरेंजा सं ड्रग तस्कर कें बारे मे भेटल खुफिया जानकारीक आधार पर एकटा संदिग्ध कें वर्सोवा सं हिरासत मे लेलक। टीम कें छापेमारी कें दौरान 928 ग्राम चरस आ 4,36,000 रूपयाक नकद बरामद भेल। संगहि तीन अन्य संदिग्ध कें सेहो पकड़लाक जकर पास सं कुल 490 ग्राम गांजा बरामद भेल।


text:
वंदना चौधरी
मनन करै योग्य किछ बात 🙏
आय हम भोरे भोर अपन घर के सोचलौं किछ विशेष सफाई करै छि ,किएकि किछु दिन स देखैत रही घर में अनावश्यक समान और कूड़ा कचड़ा सब बहुत जमा भ गेल छल ,जहि स घर अस्त व्यस्त और दुर्गंधयुक्त सेहो भ गेल छल।किछ समान त एहेन जेकर कहियौ उपयोगे नै भेल ,त देरी कथिके सोचलौं लैग जाय सफाई में ।जखन सफाई करय लगलौ त देखै छि किछ कीड़ा मकोड़ा सब सेहो कोन कोन में, अपन घर बना लेने अछि।
आब किछ के त कीटनाशक दवाई प्रयोग क क घर स बाहर केलौं, किछ कचड़ा के कूड़ा दान में फेंके लेल एक तरफ रखलौं, किछ के अपन बाड़ी में खाद बनबै लेल अलग क देलियै और किछ के आगी लगा क जरबै लेल अलग स राखी देने रही साइड में।
अंदर कमरा के सफाई लगभग भ गेल छल और आब सबटा कमरा के सफाई करैत हम मुख्य द्वार पर पहुँचल गेल रही ,हम बहुत संतुष्ट रही और प्रसन्न सेहो जे हमर घर आब साफ भ गेल बस ई मुख्य द्वार पर स हटेनाय बाँकी अछि ,कि एतबे में एकटा पाहुन आबि गेलैथ और हुनका हमर घर के ई हालत देखिक मोन घबड़ा गेलैन ,ओ अपन मुँह पर रुमाल राखिक बजलैथ जे अहाँक घर त बहुत अस्त व्यस्त अछि ,अंदर कोना आबि सेहो जगह नै अछि।हम ताहि पर जवाब देलियेंन जे ,जे घर बाहर स अहाँक अस्त व्यस्त नजर आबि रहल अछि, हमरा त ओ घर अंदर स पूरा साफ सुथरा और शांत लैग रहल अछि।हम त आय बहुत ख़ुशी छि जे हमर घरक सब अनावश्यक वस्तु,कूड़ा कचड़ा,और कीड़ा मकोड़ा सब बाहर भ गेल।आब बस सबके यथास्थान पहुँचाब के अछि।
और से कहैत हम द्वार परक सबटा गंदगी के सेहो हटा देलियै ,लेकिन ओ पाहुन बहुत आश्चर्य और दुःख स हमरा दिस एकटक स तकैत कहला जे अहि में त बहुत रास निर्दोष जीव जन्तु सेहो छल,और किछ समान एहनो छल जे हमर उपयोग में आबय वला छल।तखन हम फेर हुनका जवाब देलियेंन जे ,जे जखन घरक अंदरूनी और वार्षिक सफाई होइत अछि त अहिना होइ छै,ई जीव जंतु बहुत रास रोग के कारण सेहो भ सकैत छल ,और जे समान अहाँ लेल उपयोगी छल ओकर उपयोग हम कहियो करबे नै केलौं ।अहाँ एतेक दुःखी नै होउ आ ,हमर साफ सुथरा और शांत घर में प्रवेश क क आराम स बैसु ,हुनका से कहैत हम शांत चित्त स पानि और चाय के व्यवस्था में लैग गेलौं ।
आशा अछि अहाँ सब कहानी के सारांश जरूर बुझि गेल हेबई और एखुनका जे परिस्थिति अछि ओई स घबड़ेब नै बल्कि सर्वशक्तिमान के जे मनसा छैन्ह ओकरा बूझय के प्रयास करबै😊🙏


text:
कन्नड़ भाषा
कन्नड़ (ಕನ್ನಡ Kannaḍa, [ˈkʌnːəɖa]) वा क्यानडीज[५] भारतक कर्नाटक राज्यमे बोलल जाए वाला एकटा भाषा छी आ कर्नाटकक राजभाषा छी। ई भारतमे सभसँ अधिक प्रयोग कएल जाए वाला भाषासभमे सँ एकटा छी। ४.५० करोड लोग कन्नड़ भाषा प्रयोग करैत अछि।[१] ई भाषा एन्कार्टाक अनुसार विश्वक सर्वाधिक बोलल जाए वाला ३० भाषासभक सूचीमे २७हम स्थानमे आवैत अछि।[६] ई द्रविड भाषा-परिवारमे आवैत अछि मुद्दा एहीमे संस्कृतसँ सेहो बहुतरास शब्द अछि। कन्नड़ भाषा प्रयोग करै वाला एकर विश्वाससँ 'सिरिगन्नड' कहैत अछि। कन्नड़ भाषा किछ २५०० सालसँ उपयोगमे अछि कन्नड़ लिपि किछ १९०० सालसँ उपयोगमे अछि कन्नड़ अन्य द्रविड भाषासभक प्रकार छी। तेलुगु, तमिल आ मलयालम ई भाषासँ मिलैत-जुलैत भाषासभ छी। संस्कृत भाषासित बहुत प्रभावित भेल ई भाषामे संस्कृतसँ बहुत अधिक शब्द ओही अर्थसँ उपयोग कएल जाइत अछि। कन्नड़ भारतक २२ आधिकारिक भाषासभमे सँ एकटा छी।[७]
कन्नड़ तथा कर्नाटक शब्दसभक व्युत्पत्ति[सम्पादन करी]
कन्नड़ तथा कर्नाटक शब्दसभक व्युत्पत्ति के सम्बन्धमे यदि कोनो विद्वान् के ई मत अछि जे "कन्रिदुअनाडु" अर्थात् "काली माटि के देश" सँ कन्नड़ शब्द बनाएल गेल अछि तँ दोसर विद्वान् के अनुसार "कपितु नाडु" अर्थात् "सुगन्धित देश" सँ "कन्नाडु" आ "कन्नाडु" सँ "कन्नड़" के व्युत्पत्ति भेल अछि। कन्नड़ साहित्यक इतिहासकार आर.नरसिंहाचार ई मत के स्वीकार केनए अछि। किछ वैयाकरणसभक कथन अछि जे कन्नड़ संस्कृत शब्द "कर्नाट" के तद्भूव रूप छी। ई सेहो कहल जाइत अछि जे "कर्णयो अटति इति कर्नाटक" अर्थात जे कानसभमे गूँजैत अछि ओ कर्नाटक छी।
प्राचीन ग्रन्थसभमे कन्नड़, कर्नाट, कर्नाटक शब्द समानार्थमे प्रयुक्त भेल अछि। महाभारतमे कर्नाट शब्दक प्रयोग अनेकौं बेर भेल अछि (कर्नाटकश्च कुटाश्च पद्मजाला: सतीनरा:, सभापर्व, ७८, ९४; कर्नाटका महिषिका विकल्पा मूषकास्तथा, भीष्मपर्व ५८-५९)। दोसर शताब्दीमे लिखल होएतो तमिल "शिलप्पदिकारम्" नामक काव्यमे कन्नड़ भाषा बाजैय वाला सभक नाम "करुनाडर" बताएल गेल अछि। वराहमिहिरक बृहत्संहिता, सोमदेवक कथासरित्सागर गुणाढयक पैशाची "बृहत्कथा" आदि ग्रन्थसभमे सेहो कर्नाट शब्दक बराबर उल्लेख मिलैत अछि।
अङ्ग्रेजीमे कर्नाटक शब्द विकृत भऽ कर्नाटिक (Karnatic) अथवा केनरा (Canara), फेरसँ केनरासँ केनारीज (Canarese) बनल अछि। उत्तरी भारतक हिन्दी तथा अन्य भाषासभमे कन्नड़ शब्दक लेल कनाडी, कन्नड़ी, केनारा, कनारीक प्रयोग मिलैत अछि।
अचेल कर्नाटक तथा कन्नड़ शब्दसभक निश्चित अर्थमे प्रयोग होइत अछि – कर्नाटक प्रदेशक नाम छी आ "कन्नड़" भाषा के।
कन्नड़ भाषा तथा लिपि[सम्पादन करी]
द्रविड भाषा परिवारक भाषासभ पञ्चद्राविड भाषासभ कहलावैत अछि। कोनो समय ई पञ्चद्राविड भाषासभमे कन्नड़, तमिल, तेलुगु, गुजराती तथा मराठी भाषासभ सम्मिलित छल। मुद्दा अखन पञ्चद्राविड भाषासभक अन्तर्गत कन्नड़, तमिल, तेलुगु, मलयालम तथा तुलु मानल जाइत अछि। वस्तुत: तुलु कन्नड़क ही एकटा पुष्ट बोली अछि जे दक्षिण कन्नड़ जिल्लासभमे बाजल जाइत अछि। तुलुका अतिरिक्त कन्नड़क अन्य बोलीसभ अछि–कोडगु, तोड, कोट तथा बडग। कोडगु कुर्गमा बाजल जाइत अछि आ बाँकी तीनसभक नीलगिरि जिल्लासभमे प्रचलन छी। नीलगिरि जिल्ला तमिलनाडु राज्यक अन्तर्गत छी।
रामायण-महाभारत-कालमे सेहो कन्नड़ बाजल जाइत छल, ओहिना ते ईसा के पूर्व कन्नड़क कोनो लिखित रूप नै मिलैत अछि। प्रारम्भिक कन्नड़क लिखित रूप शिलालेखसभमे मिलैत अछि। ई शिलालेखसभमे हल्मिडि नामक स्थानसँ प्राप्त शिलालेख सभसँ प्राचीन अछि, जेकर रचनाकाल ४५० ई. छी। सातम् शताब्दीमे लिखल गेल शिलालेखसभमे बादामि आ श्रवण बेलगोलक शिलालेख महत्वपूर्ण अछि। प्राय: आठम् शताब्दी के पूर्वक शिलालेखसभमे गद्यक ही प्रयोग भेल अछि आ ओकर बादके शिलालेखसभमे काव्यलक्षणसभसँ युक्त पद्य के उत्तम नमूना प्राप्त होएत अछि। ई शिलालेखसभक भाषा जतय सुगठित तथा प्रौढ अछि ओतय ओहीमे संस्कृतक गहिरा प्रभाव देखाई दैत अछि। एही प्रकार यद्यपि आठम् शताब्दी धरि के शिलालेखसभक आधारमे कन्नड़मे गद्य-पद्य-रचनाक प्रमाण मिलैत अछि तँ सेहो कन्नड़क उपलब्ध सर्वप्रथम ग्रन्थक नाम "कविराजमार्ग" के उपरान्त कन्नड़मे ग्रन्थनिर्माण के कार्य उत्तरोत्तर बढल आ भाषा निरन्तर विकसित होएत गेल। कन्नड़ भाषाक विकासक्रम के चारिटा अवस्थासभ मानल गेल अछि जे एही प्रकार अछि :
- अतिप्राचीन कन्नड़ (आठम् शताब्दीक अन्त धरि के अवस्था),
- हळ कन्नड़–प्राचीन कन्नड़ (९हम शताब्दीक आरम्भसँ १हम शताब्दीक मध्य-काल धरि के अवस्था),
- नडु गन्नड मध्ययुगीन कन्नड़ (१हम शताब्दीक उत्तरार्धसँ १९हम शताब्दीक पूर्वार्ध धरि के अवस्था), आ
- होस गन्नड–आधुनिक कन्नड़ (१९हम शताब्दीक उत्तरार्धसँ अखन धरि के अवस्था)।
चारिटा द्राविड भाषासभक अपन पृथक-पृथक लिपीसभ अछि। डा.एम.एच. कृष्णक अनुसार ई चारिटा लिपिसभक विकास प्राचीन अंशकालीन ब्राह्मी लिपि के दक्षिणी शाखासँ भेल अछि। बनावटक दृष्टिसँ कन्नड़ आ तेलुगुमे तथा तमिल आ मलयालममे साम्य अछि। १३हम शताब्दीक पूर्व लिखल गेल तेलुगु शिलालेखसभक आधारमे ई बताएल गेल अछि जे प्राचीन कालमे तेलुगु आ कन्नड़क लिपीसभ एकै छल। वर्तमान कन्नड़क लिपि बनावटक दृष्टिसँ देवनागरी लिपिसँ भिन्न देखाई दैत अछि, मुद्दा दुनुटा के ध्वनिसमूहमे अधिक अन्तर नै अछि। अन्तर एतेक ही अछि जे कन्नड़मे स्वरसभक अन्तर्गत "ए" आ "ओ" के ह्रस्व रूप तथा व्यञ्जनसभक अन्तर्गत वत्स्य "ल" के साथ-साथ मूर्धन्य "ल" वर्ण सेहो पावैत अछि। प्राचीन कन्नड़मे "र" आ "ळ" प्रत्येक के एक-एक मूर्धन्य रूप के प्रचलन छल, मुद्दा आधुनिक कन्नड़मे ई दुनुटा वर्णसभक प्रयोग लुप्त भेल अछि। बाँकी ध्वनिसमूह संस्कृतक समान अछि। कन्नड़क वर्णमालामे कुल ४७ वर्ण अछि। अखन एकर सङ्ख्या बावन धरि बढा देल गेल अछि।
सन्दर्भ सामग्रीसभ[सम्पादन करी]
- ↑ १.० १.१ २००१ जनगणना: Talen per staat
- ↑ विश्वको सर्वोच्च ३० भाषाहरू. विस्टावाइड.
- ↑ कर्नाटक आधिकारिक भाषा अधिनियम, १९६३– कर्नाटक राजपत्र (विशेष) भाग चतुर्थ खण्ड २ए. कर्नाटक सरकार. १९६३. pp. ३३.
- ↑ Schwartzberg, Joseph E. (1978). "Currency of Selected Languages and Scripts". A Historical Atlas of South Asia. University of Chicago Press. प॰ 102. आइएसबिएन 0195068696. http://www.columbia.edu/itc/mealac/pritchett/00maplinks/overview/languages/himal1992max.jpg.
- ↑ [१].[ज्यामिनी भारत: प्रसिद्ध कन्नड़ काव्य, अनुवाद एवम् टीका सहित (१८५२)].[२०१०-११-१३].
- ↑ १ करोडदेखि अधिक मानिसहरू द्वारा बोलिने भाषाहरू. एन्कार्टा. Archived 2009-10-31.
- ↑ "कर्नाटक आधिकारिक भाषा अधिनियम" (PDF), संसदीय मामलहरू एवं विधिको आधिकारिक जालस्थल, कर्नाटक सरकार, अन्तिम पहुँच २९ जुलाई २००७।


text:
विचार
– प्रवीण नारायण चौधरी
हालहि भारतीय कांग्रेस द्वारा जारी एक पोस्टर मे एहि पार्टीक अध्यक्षाक तस्वीर लगाकय ‘सीता माँ नेपाल सँ, सोनिया माँ इटली सँ’ कहिकय एक तरहक रणनीतिक वातावरण बना स्वयं केँ तोषित करबाक असफल प्रयास कयल गेल अछि। एकर प्रत्युत्तर मे मिथिलावाद केर नेतृत्व प्रदान करनिहार किछु युवा लोकनि ट्विटर पर #सीता_भारतीय केर ट्रेन्ड करेबाक आह्वान कयल गेल। ओ सब तर्क देलनि अछि जे भारतक बिहार राज्यान्तर्गतक सीतामढी जिलाक पुनौराधाम मे सीताक प्राकट्यभूमि रहबाक कारण हुनका नेपालक नहि मानल जा सकैत अछि, ओ भारतीय थिकीह। एहि तरहक ट्रेन्ड करेबाक आ भारत तथा नेपाल केँ दू अलग राष्ट्र मानि संयुक्त पहिचान मैथिली-मिथिला-मैथिल केँ कतहु-कतहु आहत हेबाक अनुभूति सेहो भेटल अछि। मैथिली सेवा समिति सुनसरीक कर्मठ अभियन्ता जीवानन्द झा एहि तरहक वाद-विवाद मे मिथिलावादी लोक केँ फँसनाय केँ वाहियात आ अनावश्यक कहलनि अछि। मैथिली मंचक प्रसिद्ध उद्घोषक किसलय कृष्ण सेहो सीताक परिचयक गहिराई केँ आत्मसात करैत एहि तरहक राष्ट्रियता बँटवारा मे ऐतिहासिक विभूतिक नाम घसीटब केँ जायज नहि मानलनि अछि। आरो कतेको विज्ञजन केँ नहि त भारतीय कांग्रेस द्वारा जारी ओ पोस्टर सूट कयलक अछि, नहिये मिथिलावादी अभियानीक हैश-टैग ट्रेन्ड करेबाक दलील।
एहि सन्दर्भ मे श्री जीवानन्द झाक चिन्ताक प्रत्युत्तर हमर जवाब (विचार) निम्न अछिः
जाहि कोनो आन्दोलन मे चिन्तक वर्ग नहि होयत, अथवा चिन्तक वर्ग सँ बिना सलाह-मशवरा आ तर्क-वितर्क कएने अपनहि मोन सँ ट्रेन्ड, लाइक, कमेन्ट, शेयर आ वायरल केर रोग मे लोक फँसत – स्थिति एहि तरहक बनत। यैह किछु कारण छैक जे मिथिलावाद केर अभियान सँ स्वयं केँ दूर राखब उचित बुझल। अक्सर एहि तरहक घटना घटैत रहैत अछि।
भारतीय कांग्रेस द्वारा जाहि तरहें सोनिया गांधीक स्वरूप केँ जानकी माता केँ नेपाल सँ होयबाक बात कहिकय पोस्टरिंग कयल गेल अछि, तेकर प्रतिकार लेल #सीता_भारतीय केर बदला अन्य तरहक होयबाक छल। लेकिन ट्रेन्ड करेबाक होड़ आ शार्टकट पोपुलरिज्म केर घातक रोग मे फँसिकय अपन भाइ लोकनि, जिनका पर नेतृत्वक भार अछि, वैह सब एना करैत छथि त चिन्ता बढि जाइत अछि। पता नहि, एहि तरहक ट्रेन्ड थीम लेल ओ लोकनि किनको सँ सलाहो लेलाह अथवा नहि!
नेपाल आ भारत केर स्थिति पर कम सँ कम मिथिलावादी केँ नीक ज्ञान होयब जरूरी अछि। ज्ञान आइ-काल्हि इन्टरनेट पर सेहो भेटैत छैक। गम्भीरता सँ अध्ययन करबाक जरूरी छैक। बिना अध्ययन हरमुठाई करैत बलधकेल रणनीति केर हिस्सा बनि जायब, सीता भारतीय या नेपाली आदिक चक्कर मे मिथिलावादी केँ फँसब बहुत बेजा बात भेल। हरेक मैथिल केँ ई बुझबाक चाही जे अहाँक अपन दियाद नेपाल आ भारत दुनू देश मे अछि। अहाँ लेल राष्ट्रीयताक हिसाब मे ई दुइ देश सीमा नहि तय कय सकैत अछि, कारण कियो अहाँक भूमिक छाती पर अन्तर्राष्ट्रीय सीमा कोरि देलक, ई घटना १८१६ केर सुगौली संधि उपरान्त आर १८५७ केर सिपाही विद्रोह मे तत्कालीन नेपाल राणा शासक द्वारा ब्रिटीश केँ सहयोग कयला उत्तर १८६० सँ १८६५ केर बीच सीमा निर्धारण बेर सँ भेल अछि।
सुगौली संधि केर विभिन्न प्रावधान मे एहि बातक गारन्टी कयल गेल जे तराई क्षेत्र जे नेपालक अधिकार मे देल जा रहल अछि एहिठामक लोकहितक रक्षा करय। संगहि, आइ धरि जे सीमा खुला राखल गेल तेकरो मूल कारण किछु यैह छैक जे तराई निवासी मेची नदी सँ महाकाली नदी धरिक लोकक भाषा, संस्कृति, रहन-सहन आदि सीमाक्षेत्रक दुनू पार मे समान छैक। बेटी-रोटीक सम्बन्ध सेहो एहि कारण परिभाषित छैक। विदित हो जे यैह विशिष्टताक रक्षार्थ नेपाल आ भारत दुइ सम्प्रभुसम्पन्न राष्ट्र एक-दोसरक हित-मित बनल अछि। तथापि, स्वयं मिथिलावादी कियो जँ नेपाली अथवा भारतीय राष्ट्रीयताक एकल स्वरूप केँ सिर चढबैत अछि, एहि सँ अपनहि आपसी अन्तर्सम्बन्ध केँ अहित करैत अछि, भावनात्मक तौर पर नोक्सान पहुँचबैत अछि। एहि विन्दु पर सावधानी जरूरी छैक।
विगत मे डा. लक्ष्मण झा समान प्रखर मिथिलावादीक ‘पाया तोड़ो आन्दोलन’ केर भावना सेहो यैह रहैक जे हमरहि मिथिलाभूमि मे दुइ राष्ट्रक सीमा गाड़ब मान्य नहि अछि। एखनहुँ बीके कर्णा समान दृढप्रतिज्ञ अभियानी हरेक साल ४ मार्च केँ उपवास राखि सुगौली सन्धि सँ विभाजित मिथिलाक दर्द प्रति खेद प्रकट करैत छथि। कतहु-कतहु ईहो उल्लेख भेटैत अछि जे एहि क्षेत्रक स्वामित्व ब्रिटिश सरकार द्वारा सिर्फ २०० वर्ष लेल देल गेलैक जे २०१६ मे पूरा भऽ गेल छैक। एकटा वर्ग एहि सन्धि केँ ईहो कहैत विरोध करैत अछि जे ब्रिटिश सरकार आ नेपालक अथोरिटीक बीच भेल सन्धि खारिज हुअय… लेकिन १९२३ ई. मे सुगौली सन्धिक अधिक्रमण आ ‘सतत शान्ति ओ मैत्रीक सन्धि’ मे परिणति, पुनः १९५० मे पूर्वक सहमति केँ स्वीकृति दैत शान्ति आ मैत्रीक सन्धि करब दुइ राष्ट्रक आपसी विशिष्ट सम्बन्ध केँ झलकबैत अछि। दुनू कातक मिथिला दुइ राष्ट्रक बीच मैत्री आ शान्तिक सेतु थिक। एहि मे एकतर्फी हो-हल्ला बाहरी लोक भले करय, हम-अहाँ नहि करी।


text:
भागलपुर, मिथिला मिरर: बिहार मे अपहरण, लूट, डकैती आ हत्याक वारदात मे लगातार बढ़ोतरी भय रहल अछि। ताजा मामला भागलपुरक अछि, जतय एम बी बी एस के छात्राक अपहरण के मामला प्रकाश मे आयल अछि। सूत्रक अनुसार आर्यभट्ट इंस्टिट्यूट के संचालक के बेटी शाश्वती के अपहरण भय गेल अछि।
कर्णाटक के बेलगाम सं मेडिकल के पढाई कय रहल छात्रा छैठ मे अप्पन दादा लग आयल छली। सूत्रक अनुसार शुक्रदिन साँझ मे बाजार गेल छली जतय हुंकार अपहरण कायल गेल। देर धरि घर वापस नहि एलाक बाद जहन शाश्वतीक तलाश कायल गेल त कतहु पता नहि चलल। शाश्वती के मोबाइल फोन सेहो बंद अछि।
घटना भागलपुर के तिलकामांझी थाना क्षेत्रक अछि। परिजन कोनो तरहक आपसी रंजिश आ दुश्मनी सं इनकार केलक अछि। ओतहि पुलिस अपहरण के प्राथमिकी दर्ज कय खोज-बिन शुरू कय देने अछि।


text:
दरवार हत्याकाण्ड
सन् २००१ जुन १ तारिखक दिन राजपरिवारक १० सदस्यक हत्या भेल जेकरा दरवार हत्याकाण्डक नामसँ पहिचानल जाएत अछी । नेपाली जनता आधुनिक इतिहास के सबसँ नाटकीय आर अकल्पनीय घटनाक रूपमे सुनलक। युवराज दीपेन्द्र राजा बीरेन्द्र, रानी ऐश्वर्य, अधिराजकुमारी श्रुति, अधिराजकुमार निराजन, काका धीरेन्द्र शाह, काकी शान्ति, श्रद्धा, जयन्ती आर श्रद्धाक पति कुमार खड्गविक्रम शाहक गोली प्रहार करि मारल गेल। गोली प्रहार करैके बाद युवराज दीपेन्द्र अपना उपर गोली प्रहार केने बतेलक। दोसर दिन अस्पतालमे गम्भीर घाईते रहल युवराज दीपेन्द्रक राजा घोषणा कएल गेल आर उनकर काका अधिराजकुमार ज्ञानेन्द्रक नायवी अधिकार सौंपल गेल। राजपरिवारक सब सदस्यक सामूहिक दाहसंस्कार करल गेल।
एहो सभ देखी[सम्पादन करी]
- List of massacres in Nepal
- सुपरस्टार (2002 Indian film) which was loosely based on the love story of Dipendra of Nepal andDevyani Rana, and the Nepalese royal massacre.[१]
बाह्य जडीसभ[सम्पादन करी]
- Nepal: Murder in Palace, Maoists in Mountains (RWOR)
- Trapped in tradition (Frontline: India's National Magazine)
- Eyewitness Statements
सन्दर्भ सामग्रीसभ[सम्पादन करी]
- ↑ "Super Star Full Movie Watch Online", Youtube।


text:
नई दिल्ली। मैथिली क वरिष्ठ साहित्यकार डा0 शेफालिका वर्मा कए मैथिली भाषा लेल एहि वर्ष क प्रतिष्ठित साहित्य अकादमी पुरस्कार लेल चुनल गेल अछि। डा0 शेफालिका वर्मा कए हुनकर मैथिली पुस्तक ‘किस्त-किस्त जीवन’ लेल इ पुरस्कार देल जाएत। पुरस्कार क विधिवत घोषणा साहित्य अकादमी 20 दिसंबर कए करत। सहरसा क एसएनएसआरकेएस कालेज स अवकाश प्राप्त हिन्दी क अघ्यापिका डा0 शेफालिका क गिनती मैथिली क प्रमुख साहित्यकार मे होइत अछि। ओ एखन धरि एक दर्जन स बेसी कहानी उपन्यास, कविता आ यात्रा वृतांत लिखने छथि।
डा0 शेफालिका वर्मा कए इ पुरस्कार भेटब एकटा हर्ष क विषय अछि किया त बहुत लोक क इ कहब छल जे हुनका इ पुरस्कार एखन धरि किया नहि भेटल से बुझब कठिन अछि। डा0 शेफालिका वर्मा पिछला 40 साल स मैथिली साहित्य मे एकटा मजबूत हस्ताक्षर कहल जा सकैत अछि। मैथिली भाषा मे लिखनिहारि महिला लेखक क कतार मे ओ अगिला पांति मे रहलथि अछि। हुनक रचना देश-विदेश मे लोकप्रिय अछि। इ’समाद कए भेटल जानकारी क अनुसार एहि वर्ष मैथिली क 12टा लेखक एहि पुरस्कार लेल नामांकित छलाह। मुदा अकादमी क ज्यूरी शेखर प्रकाशन द्वारा प्रकाशित डा0 शेफालिका वर्मा क एहि संस्मरण कए पुरस्कार क योग्य मानलक।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
भिलाई
निर्देशाङ्क: २१°०८′N ८१°१६′E / २१.१३°N ८१.२६°E
भूगोल[सम्पादन करी]
इतिहास[सम्पादन करी]
जनसांख्यिकी[सम्पादन करी]
यातायात[सम्पादन करी]
आदर्श स्थल[सम्पादन करी]
शिक्षा[सम्पादन करी]
भिलाई शहर करीबन भारतके मध्यमे बसल अछि। ५,५३,८३७ कs जनसंख्याके साथ, भिलाई भारतक छत्तीसगढ़ राज्य कs दोसर बड़का शहर छी। मुम्बई-नागपुर-बिलासपुर-कोलकाता राष्ट्रीय राजमार्ग ६ पर स्थित, छत्तीसगढ़ कs राजधानी रायपुर सं लगभग ३० किलोमीटर पश्चिममे भारतीय इस्पात प्राधिकरणके अंतर्गत एकीकृत इस्पात संयंत्रके लेल जगप्रसिद्ध शहर शिक्षा आर खेलके क्षेत्रमे सहो नाम राखैत अछि।
सन्दर्भ सामग्रीसभ[सम्पादन करी]


text:
चित्राल जिला
चित्राल (उर्दू: ur, अंग्रेज़ी: Chitral) पाकिस्तान के ख़ैबर-पख़्तूनख़्वा प्रांत के सबसँ उत्तरी भाग मे स्थित एक जिला छी। ई ओ प्रान्त क सबसँ पैग जिला छी। एकर क्षेत्रफल १४,८५० वर्ग किमी अछी आर १९९८ क जनगणना मे एकर आबादी ३,१८,६८९ छल। ७,७०८ मीटर ऊँचा तिरिच मीर, जे दुनिया के सबसँ ऊंचा पहाडसभ मे से एक छी, ई जिला मे स्थित अछी। चित्राल जिला क राजधानी चित्राल शहर छी।[१]
विवरण[सम्पादन करी]
चित्राल जिला पाकिस्तान आर ख़ैबर-पख़्तूनख़्वा प्रान्त दुनु क सबसँ उत्तर क जिला छी। एकर पश्चिम आर उत्तर मे अफ़ग़ानिस्तान अछी। उत्तर मे अफ़ग़ानिस्तान क वाख़ान गलियारा आवैत अछी जे कुनो स्थानसभ पर बस १६ किमी चौड़ा अछी जेकर पार ताजिकिस्तान स्थित अछी। चित्राल ज़िले के पूर्व मे गिलगित-बलतिस्तान (पाक-अधिकृत कश्मीर का हिस्सा) अछी आर दक्षिण मे ख़ैबर-पख़्तूनख़्वा के ही ऊपरी दीर आर स्वात जिलासभ स्थित अछी। चित्राल जिला के कुछ भाग मे पामीर पर्वत आवैत अछी एही कारण ई जिला बहुत ही पहाड़ी क्षेत्र अछी।
चित्राल जिला पाकिस्तान आर गिलगित-बलतिस्तान से बस दुई सड़क से जुडल अछी।
सन्दर्भ सामग्रीसभ[सम्पादन करी]
- ↑ Pakistan & the Karakoram Highway, Sarina Singh, Lindsay Brown, Paul Clammer, Rodney Cocks, John Mock, Lonely Planet, 2008, ISBN 978-1-74104-542-0


text:
पटना । अभिषेक बच्चन अपन नवका फिल्म दम मारो दम क प्रमोशन करबा लेल पटना आएल छलाह। एहि दौरान ओ अपना कए एकटा बिहारी जइसन देखबा क खूब कोशिश केलाह। ओ फिल्म निर्देशक रोहन सिप्पी आ सह कलाकार राणा दुग्गावती (तमिल सिनेमा क लोकप्रिय अभिनेता) क संग लिट्टी-चोखा, धनिया क चटनी आ सलाद क स्वाद चखलाह । होटल मौर्या क सीनियर जीएम बीडी सिंह क मुताबिक हुनका लेल शुद्ध घी मे लिट्टी, आलू-बैंगन क चोखा, धनिया क चटनी आ ग्रीन सलाद तैयार कैल गेल छल। उज्जर शर्ट आ ब्लू जींस मे अभिषेक बच्चन राजधानी मे करीब चारि घंटा रहलाह। दुपहरिया मे करीब ढाई बजे अभिषेक मीडिया स स गप केलाह। सबस पहिने ओ हाथ जोडि कए अभिवादन केलथि। कहला-नमस्कार। ओना होटल मौर्या स 3.50 बजे अभिषेक बच्चन मोना सिनेमा पहुंचलाह। हुनका देखैत देरी लोकक मजमा लागि गेल। ओहि समय मे मोना मे अक्षय कुमार क फिल्म थैंक यू चलि रहल छल। लोक सिनेमा छोडि हाल स बाहर निकलए लागल। एकर बाद कनि काल लेल फिल्म कए रोकि देल गेल। फेर अभिषेक बच्चन अपन संगिक संग सीधा दर्शक क बीच पहुंचलाह आओर अपन परिचय किछु एना देलथि- हम अमिताभ बच्चन क बेटा छी अभिषेक बच्चन..। अहां सब कए प्रणाम करैत छी आओर नमस्कार सेहो!
अचानक अपन बीच अभिषेक कए देखि कए दर्शक सेहो हैरान भ गेलथि आ ताली बजा अपन भावना कए प्रकट केलथि। लोक क इ आदर देखि अभि सेहो भाव विभोर भ बिहारक बदलल मिजाज कए प्रकट करबा मे पाछु नहि रहलाह।
एकर बाद अभिषेक अपन पिता अमिताभ बच्चन क मित्र आ देशक सबस पैघ फिल्म पत्रकार सुभाष के झा क डेरा पर गेलाह। राजेंद्र नगर स्थित सुभाष के झाक डेरा पहुंचला पर ओहि ठाम लोकक उत्साह देखि अभि मकानक छत पर जा लोक कए अभिवादन स्वीकार केलथि। किछु घंटाक एहि यात्राक दौरान बिहार क प्रति जिज्ञासा एहन बढल जे ओ बिहार मे राति बितेबा लेल अपन हवाई टिकट कए कैसिल करबा होटल मार्या क कोठली नंबर 301 कए बुक करबा लेलथि। एहि प्रकार स अभि पटना मे राति बिता एहि एक दिनी यात्रा कए दू दिनी सेहो बना देलथि । ओ सोमदिन भोरका जहाज स विदा भेलाह।


text:
पहिने अनशन ,तेक्कर बाद मिथिला राज्य निर्माण यात्रा आ आब "मिथिला-परिक्रमा" ; लागैइत ऐछ जे वर्ष-2013 मिथिला राज्य आन्दोलनक कार्यक्रमक क्षेत्रम सम्पूर्ण मैथिल-संस्था आ मिथिलवासी एकत्रित भक अप्पन अधिकार लेल आब आगू आय्ब रहल छैथ |
मैथिलगण सबक उत्साह आ अप्पन मैथिल-उमंग देखक मिथिलाक राज्य निर्माण आ विकास स जुरल संस्था सब आब प्रत्यक्ष-अप्रत्यक्ष रूप सौं जुईर रहल छैठ, जे नीक गॅप अछि |
एहा द्वारे राज्यक् निर्माण आ विकास लेल आब "अखिल भारतीय मिथिला पार्टी" , "मिथिला-परिक्रमा" क नाम सौं मिथिला भ्रमण कयर मिथिलाम आन्दोलनक नवका अलख़ जगैताय्त्त|
ई परिक्रमा देवोत्थान एकादशीस विवाह-पंचमी धरि (13 सितंबर स 10 नवंबर तक) चलत जॅयिमा संस्था आ सहयोगी मैथिल सब राज्यक कोन कोन म जाक मैथिल सबक़ जागरूक बनेताय्त्त |
** "मिथिला-परिक्रमाक" यात्रक-नक्शा अय प्रकार सौं आईछः :-
((बेगुसराय)) -->खगरिया-->नवगच्छिया-->कटिहार
** अय "मिथिला-परिक्रमा" क मुख्य विकसी-बिंदु निम्न आईछः :-
1) सम्पूर्ण मिथिला क्षेत्र मे मातृभाषक माध्यम सा 12वी कक्षा तक पढ़ौनिक व्यवस्था आ तहि म हॉस्टिल के निर्माण आ आधुनिक स्तरकशिक्षक सुविधा |
2) मैथिली सम्पूर्ण मिथिला क्षेत्रक राजकाज के भाषा आ राजकीय कार्यविधिक भाषा |
3) कृषि प्रधान क्षेत्र मिथिलक उर्वर भूमिक समुचित दोहन आ उत्पादन |
4) जलशक्तिक समुचित उपयोग आ उचित वितरनक व्यवस्था एवं जल संचय |
5) मिथिलक कृषि उत्पादपर फुड प्रोसेसिंग इंडस्ट्रीयक विशाल ढांचाक निर्माण |
6) कृषि आधारित, पत, कगत, चीनी, तम्बाकू इंडस्ट्रीयक व्यवस्थापन |
7) मिथिलक तरकारी, फल आ फुलक लेल बजारक निर्माण आ कोल्ड स्टोरेजक व्यवस्था |
8) समस्त पोखरी ,चौर आ नदी सब पर बाँध बना मत्स्यपालनक व्यवस्था |
9) बरौनी मे पेट्रोकेमिकल के परियोजनाक स्थापना आ विस्तार |
10) लौकाहा, रीगा, सुपौल, फारबिसगंज आ लौरिया मे बिजली उत्पादन केन्द्रक निर्माण |
11) कटिहार, बेगुसराय ,सहरसा आ बेतियाः म मेडिकल कॉलेज के स्थापना |
12) सब ज़िला मे ईन्जीनियिरिंग कॉलेज केस्थापना केन्द्र एवं राज्यकद्वारा |
13) भाषाई चेतना आ संस्कृतिक सुरक्षक लेल सब गम मे पुस्तकालय |
14) दर्शनयी आ पौराणिक स्थान के पर्यटन स्थलक रूप देवक व्यवस्था |
15) मिथिलाक हस्तकला, हस्त-करघा आ चित्रकला क बीच सामंजस्य आ रोजगार सृजन |
16) यातायताक उन्नतिक लेल मिथिला स्टेट ट्रांसपोर्ट कॉर्पोरेशन के गठन |
17) क़ृषि उत्पादकता बढवा लेल विभिन्न उत्पादक कृषि सोध संस्थान |
18) राज्यक शहरीकरण हेतु समस्त प्रखंड के टाउनशिपक दर्जा |
19) खेल-कुदक बढ़ावा लेल बच्चाक चयन खेल-कूद विकास प्राधिकारकगठन |
20) समस्त पंचायत मे सर्व सुविधा संपन्न हॉस्पिटलक स्थापना आ विस्तार |
21) उड्डयनक विकास लेल हवा अडडक नगरीय उपयोग आ हवा सेवक विस्तार |
ई आन्दोलनक सफलता आ समस्त मिथिलवासी आ मैथिल सब सौं सहयोगक आशा हम करै छि |
Jha Chandan


text:
किसलय कृष्ण, सहरसा। अगस्त ५, २०१५. मैथिली जिन्दाबाद!!
मधेपुरा जिलाक मुलवासी आ सहरसा जिला मुख्यालयक न्यू कालोनी मे पलल बढ़ल राहुल सिन्हाक पहिचान मैथिली फिल्म सजना के अंगना मे सोलह सिंगारक नायक रुपमे मैथिल मनमे रचल बसल अछि । सहरसामे स्कूली शिक्षा केर क्रममे हिनक जुड़ाव स्थानीय रंगमंच सँ भेल आ अनेको नाटकमे ई यादगार अभिनय केलनि । रंगमंच प्रति राहुलक ई दिवानगी हुनका हिमाचल प्रदेश ल गेलनि।
आ ओतय मंडी विश्वविद्यालय सँ ई नाट्यशाश्त्रमे स्नातक केलनि आ पहुंचि गेलाह मुम्बई मायानगरी । ओतय क्राइम पेट्रोल, सीआईडी आदि धारावाहिक मे हिनक प्रवेश अभिनेताक रुपमे भेलनि आ ई अपन कला-कौशल सँ सभकेँ प्रभावित केलनि, फलस्वरूप हुनका पैघ ब्रेक भेटलनि प्रसिद्ध निर्देशक प्रकाश झा केर बाहुबली धारावाहिक मे ।
एहि चर्चित धारावाहिक मे श्री सिन्हा लल्लन सिंहक भूमिकाकेँ जीवन्त कय देलनि । तकर बाद भारत सरकार केर यातायात विभागक अनेको एड-फिल्मक मुख्य चेहरा मैथिली पुत्र राहुल हिन्दी सिनेमा दिलनशीक हिरो रुपमे अवतार लेलनि ।
रंगमंच आ सिनेमा केँ एकहि संग जिबनिहार राहुल मुम्बई सँ सहरसा धरि मैथिली गतिविधि मे समर्पित रहैत छथि । दूरदर्शन पर एक धारावाहिक जे सत्यजीत केर कथा पर आधारित अछि सहित दू गोट मैथिली फिल्म मे शीघ्र नजरि अओताह मिथिलाक ई दुलरुवा अभिनेता ।


text:
सीतामढ़ी के रुन्नीसैदपुर मे तटबंध टूटला के बाद सं बड़का इलाका मे बाढ़ि आबि गेल अछि. कइटा गाम मे पानि घुसि गेल अछि. कतेक गाम-घर डूबि गेल अछि. लोक के भारी परेशानी के सामना करय पड़ि रहल छनि. ओना काल्हि कइटा बड़का अधिकारी सभ इलाका के दौरा कs मुख्यमंत्री के रिपोर्ट देलखिन्ह जकर बाद खुद मुख्यमंत्री नीतीश कुमार इलाका के हवाई सर्वेक्षण कएलखिन्ह. दौरा कएला के बाद मुख्यमंत्री तटबंध टूटय के कारण के जांच के आदेश द देलखिन्ह.
बाढ़ि के बाद सं लोक सभ ऊंच स्थान पर शरण लेने छथिन्ह. किछ लोक त गाम- घर मे जे छत वाला मकान अछि ओहि पर जा क रहि रहल छथिन्ह. बेसि लोक त जी- जान बचाकs बांध पर शरण लेने छथिन्ह. बाढ़ि मे त इहे होएत अछि जे खाए-पिबय... दिशा-शौच सभ के दिक्कत. चारु कात पानिए पानि. एकरे संग बागमती मे जलस्तर बढ़य सं पानि के धार सेहो तेज अछि. ओना एहि बेर एक बात अछि कि मुख्यमंत्री के निर्देश पर प्रशासन तुरंत हरकत मे आएल अछि. लोक के तिरपाल आओर चूड़ा-गुड़ बांटल गेल अछि. मुदा अखनो बड़ लोक के शिकायत छनि जे हुनका कोनो राहत... मदद नहि मिललन्हि.
बागमती के पानि बढ़य के कारण सीतामढ़ी सं मुजफ्फरपुर के बीच मेन रोड... नेशनल हाइवे पर सेहो डांरि भर पानि चलि रहल अछि. अखन त पानिए के बीच केहुना कs लोक आ-जा रहल छथि. मुदा पानि किछ आओर बढ़ल त हाइवे सेहो बंद भ सकैत अछि आओर सड़क सम्पर्क टूटि सकैत अछि. ओना दोसर आओर कइ इलाका के सड़क सम्पर्क त पहिनहिं टूटि चुकल अछि.


text:
स्वाध्याय – एक महत्वपूर्ण नैतिक कथा
– मूल लेख कल्याण सँ संकलित, संकलन एवं मैथिली अनुवाद – प्रवीण नारायण चौधरी
मनन करबा योग्यः आचरणभ्रष्टता सँ पतन
ब्रह्मवैवर्तपुराण मे कथा अबैत छैक, एक बेर देवराज इन्द्र निर्जन वन मे, पक पुष्पोद्यान मे गेल रहथि। ओतय हुनका रम्भा नाम के एक अप्सरा भेट भेलखिन। तदनन्तर ओ दुनू जलविहार करय लगलाह। ताहि बीच मुनिश्रेष्ठ दुर्वासा वैकुण्ठ सँ कैलास जाइत समय शिष्यमण्डलीसहित ओतय आबि गेलाह। देवराज इन्द्र हुनका प्रणाम कयलनि। मुनि आशीर्वाद देलखिन। फेर भगवान् नारायणक देल एक पारिजात-पुष्प इन्द्र केँ दय मुनि कहलखिन – ‘देवराज! भगवान् नारायणक निवेदित ई पुष्प सब विघ्न केर नाश करयवला छी। ई जेकर मस्तक पर रहत, ओ सर्वत्र विजय प्राप्त करत आर देवता लोकनि मे अग्रगण्य भ’ कय अग्रपूजाक अधिकारी होयत। महालक्ष्मी छाया समान सदैव ओकर संग रहथिन। ओ ज्ञान, तेज, बुद्धि, बल – सब बात मे सब देवता लोकनि सँ श्रेष्ठ और भगवान् श्रीहरिक समाज पराक्रमी होयत। मुदा जे पामर अहंकारवश भगवान् श्रीहरिक निवेदित एहि पुष्प केँ मस्तक पर धारण नहि करत, ओ अपन जातिवला लोकक संगे श्रीभ्रष्ट भ’ जायत।’ एतेक कहिकय दुर्वासाजी शंकरालय लेल चलि गेलाह। इन्द्र ओहि पुष्प केँ अपन सिर पर धारण नहि कय केँ ऐरावत हाथीक मस्तक पर राखि देलनि। एहि सँ इन्द्र श्रीभ्रष्ट भ’ गेलाह। इन्द्र केर श्रीभ्रष्ट देखि रम्भा हुनका छोड़िकय स्वर्ग चलि गेलीह। गजराज इन्द्र केँ नीचाँ खसाकय महान् अरण्य मे चलि गेल आर हथिनीक संग विहार करय लागल। ताहि समय श्रीहरि ओहि हाथीक मस्तक काटिकय बालक गणेश केर सिर पर लगा देलखिन।
ओम्हर रम्भाक संसर्ग सँ जिनकर बुद्धि अत्यन्त मन्द भ’ गेल छलन्हि, श्री सँ भ्रष्ट हेबाक कारण जिनका पर दीनता सवार भ’ गेल छलन्हि आर जिनकर आनन्द सेहो नष्ट भ’ गेल छलन्हि, से इन्द्र गजेन्द्र आर रम्भा सँ पराभूत भ’ अमरावती पहुँचलाह। ओतय ओ देखलनि जे ओहि पुरी मे आनन्द केर नामोनिशान तक नहि छल। ओ दीनता सँ ग्रस्त, बन्धु लोकनि सँ हीन आर शत्रुवर्ग सँ खचाखच भरि गेल छल। तखन दूत के मुंह सँ सब वृत्तान्त सुनिकय ओ गुरु बृहस्पतिक घर गेलाह आर फेर गुरु तथा देवगण लोकनिक संग ओ ब्रह्माक सभा मे पहुँचलाह। ओतय जाय कय देवता लोकनि संग इन्द्र एवं बृहस्पति ब्रह्मा केँ नमस्कार कयलनि आर भक्तिभाव सँ हुनकर स्तुति कयलनि। तत्पश्चात् बृहस्पति प्रजापति ब्रह्मा सँ सब वृत्तान्त कहि सुनौलनि। सब बात सुनिकय ब्रह्मा मुंह नीचा राखिकय कहब आरम्भ कयलनि –
“देवेन्द्र! तूँ हमर प्रपौत्र थिकह आर श्रीसम्पन्न भेला सँ सदिखन प्रज्वलित रहैत छह, लेकिन हे राजन! लक्ष्मीक समान सुन्दरी शची केर पति भेलो पर तूँ आचरणभ्रष्ट भ’ जाइत छह। जे आचरणभ्रष्ट होइत अछि, ओकरा लक्ष्मी अथवा यश केर प्राप्ति कतय सँ भ’ सकैत अछि? ओ पापी त सदा सब सभा आदि मे निन्दाक विषय बनल रहैत अछि। रम्भा तोरा हतबुद्धि बना देने छह। यैह कारण तूँ दुर्वासा द्वारा देल गेल श्रीहरिक नैवेद्य केँ गजराजक माथपर राखि देलहक। जाहि के चलते तोरा लक्ष्मी सँ रहित होमय पड़लह, ओ रम्भा सेहो तोरा क्षणहि भरि मे त्यागिकय चलि गेलह; कियैक तँ वेश्या चंचला होइत छैक। ओ धनवान सब केँ मात्र पसिन करैत छैक, निर्धन सब केँ नहि; मुदा वत्स! जे बीति गेलय से त बीतिये गेलहि; चूँकि बीतल चीज फेर वापस नहि अबैत छैक; आब तूँ लक्ष्मीक प्राप्तिक लेल भक्तिपूर्वक नारायण केर भजन करह।”
एतेक कहिकय ब्रह्माजी इन्द्र केँ जगत्स्रष्टा नारायण केर स्तोत्र, कवच आर मन्त्र देलखिन। तखन इन्द्र देवता लोकनिक संग तथा गुरु बृहस्पतिक संग पुष्कर मे जाय कय अपन अभीप्सित मन्त्र केर जप करय लगलाह आर कवच ग्रहण कय केँ ओहि के द्वारा श्रीहरिक स्तुति मे तत्पर भ’ गेलाह आर हुनकहि कृपा सँ फेरो लक्ष्मी एवं राज्य केर प्राप्ति कयलनि।
एहि तरहें आचरणभ्रष्टता सँ इन्द्र तक के पतन भ’ जाइत छन्हि, तखन साधारण मनुष्य लोकनिक बाते कि अछि!
(स्रोतः कल्याण, अनुवादः प्रवीण नारायण चौधरी)
हरिः हरः!!


text: पटना। पहिल अप्रैल स इंदिरा आवास क लेल 45 हजार टका देल जाइत। इ घोषणा ग्रामीण विकास मंत्री भगवान सिंह कुशवाहा केलथि अछि। कुशवाहा कहला जे पहिल अप्रैल स इंदिरा आवास क लाभुक क खात मे आब 35 क बदला मे 45 हजार टका जाएत। महीना क हर 30 तारीख कए शिविर लगाकए लाभुक क बीच पासबुक क वितरण कैल जाइत। ओ कहला जे 2008-2009 मे लक्ष्य क विरूद्ध 82.81 प्रतिशत इंदिरा आवास बनल। केन्द्र सरकार सेहो एकर सराहना करैत प्रदेश कए ग्रेड-1 क रैंक देलक अछि। चालू वित्तीय वर्ष मे 38.47 करोड़ क राशि भेटल अछि आ फरवरी माह तक 53 प्रतिशत काज भ गेल अछि। ओ स्वीकार केलथि जे नीचला स्तर पर भ्रष्टाचार छै आ सरकार शिकायत पर त्वरित कार्रवाई करि रहल अछि। 60 बीडीओ आ सीओ पर कार्रवाई क लेल कार्मिक विभाग कए अनुशंसा कैल गेल अछि। नरेगा क चर्चा करैत ओ कहला जे कांग्रेस महासचिव राहुल गांधी प्रदेश मे 20 प्रतिशत राशि खर्च हेबाक दावा करैत छथि, मुदा केन्द्र सरकार 64 प्रतिशत राशि खर्च करबाक सर्टिफिकेट द रहल अछि। नरेगा मे भ्रष्टाचार क शिकायत कए गंभीरता स लैत 96टा अधिकारी आ कर्मचारी पर कार्रवाई भ चुकल अछि।


text:
दरभंगा। 29 जनवरी। चंद्रधारी संग्रहालय मे विरासत जागरूकता सप्ताह कार्यक्रम केर तहत बच्चा सभक बीच चित्रकला प्रतियोगिता केर आयोजन कायल गेल। जहिंमे दर्जनो छात्र-छात्र सभ भाग लेलक। चित्रकला केँ थीम संग्रहालय परिसर स्थित थीमेटिक पार्क मे बनाओल गेल राजा जनक, अहिल्या स्थान, गणु झा सहित कैको प्रतिमा आओर मिथिला संस्कृति केँ विभिन्न पहलु पर आधारित मूर्ति सभक हुबहु कुंची सँ कागज पर बनायब छल।
एहि दौरान संग्रहालयाध्यक्ष डॉ. सुधीर कुमार यादव प्रतिभागी सभकेँ थीमेटिक पार्क मे अधिष्ठापित सदृश्य मूर्ति सभक संगे संग नवनिर्मित आदर्श पेन्टिंग्स दीर्घा केर अवलोकन करैत प्रदर्शित मुगल मिनियेचर, राजस्थानी, पटना कलम आओर पहाड़ी आ मायका पेन्टिंग्स केर विस्तृत जानकारी देलनि। संगहि विरासत केर हिफाजत लेल आगू अएबाक संकल्प करबैत कहलनि कि हमरा सभक जीवनक विकास केर भूमिका मे कला व संस्कृति केँ महत्वपूर्ण स्थान अछि। संग्रहालयाध्यक्ष आगा कहलनि कि प्रतियोगिता मे उत्कृष्ट चित्रकला बनबै बला बच्चा सभकेँ 31 जनवरी दिन मिथिला विवि केँ कुलपति प्रो. सुरेंद्र कुमार सिंह सम्मानित करथिन।


text:
नवका- पुरनका लेख सर्च करु...
बीपीएससी के मुख्य परीक्षा 25 सं
बीपीएससी के मुख्य परीक्षा 25 मई सं होएत. परीक्षा के लs क कई मास सं जारी अटकल खत्म भ गेल अछि. असल मे भेल रहय कि बीपीएससी के 48वीं सं लs क 52वीं तक के संयुक्त प्रतियोगिता परीक्षा के पीटी मे गड़बड़ी के शिकायत के बाद एहि पर रोक लगा देल गेल छल. अदालत के एकल पीठ के ओर सं फेर सं पीटी लेबय के आदेश देल गेल छल मुदा बाद मे ई मामला अपीलीय अदालत मे चलि गेल जतय सं एकल पीठ के फैसला पर रोक लगा देल गेल. एकल पीठ के फैसला पर रोक के संग अपीलीय अदालत बीपीएससी के मेन एक्जाम... मुख्य परीक्षा लेबय के अनुमति सेहो द देलक अछि. आब ई परीक्षा 25 मई सं होएत. पीटी परीक्षा मे करीब 19 हजार छात्र पास कएने छलाह. हां एकटा चीज जरूर अछि जे अपीलीय अदालत के फैसला मे सेहो बात अछि जे ओहन 94 टा उम्मीदवार जे पीटी परीक्षा मे गड़बड़ी के शिकायत कएने छलखिन्ह हुनका सं फेर सं पीटी परीक्षा लेल जाएत. परीक्षा के कार्यक्रम के बारे मे विस्तृत जानकारी के लेल एकरा क्लिक करु बीपीएससी.
सदस्यता लें टिप्पणियाँ भेजें (Atom)


text:
aaju mithila nagariya nehaal sakhiya lyrics in hindi आजू मिथिला नगरिया नेहाल सखिया,आजू मिथिला नगरिया नेहाल सखिया,चारू दुलहा में, बड़का कमाल सखिया,चारू दुलहा में, बड़का कमाल सखिया,आजू मिथिला नगरिया नेहाल सखिया,आजू मिथिला नगरिया नेहाल सखिया,चारू दुलहा में, बड़का कमाल सखिया,चारू दुलहा में, बड़का कमाल सखिया….. माथे मणि मौरिया, कुंडल शोभे कनमा,माथे मणि मौरिया, कुंडल शोभे […]
Tag: मैथिली गीत लीरिक्स
किये दुइये दिन के छुट्टी लऽ कऽ गाम एलियै
kiye duiye din ke chhutti la ka gaam eliyai lyrics in hindi भैर दिन घुमिते रहलियै ने,भैर दिन घुमिते रहलियै ने, आराम केलियै,कियै दुइये दिन के छुट्टी लऽ कऽ गाम एलियै,कियै दुइये दिन के छुट्टी लऽ कऽ गाम एलियै,भैर दिन घुमिते रहलियै ने,भैर दिन घुमिते रहलियै ने, आराम केलियै,कियै दुइये दिन के छुट्टी लऽ कऽ […]
पिया यौ भऽ गेल भोर भोरहरिया
piya yau bha gel bhor bhorhariya lyrics in hindi पिया यौ भऽ गेल भोर भोरहरिया,आब तऽ अँखियाँ लागै ये,अँखियाँ लागै ये आब तऽ निनियाँ आबै ये,अँखियाँ लागै ये आब तऽ निनियाँ आबै ये,राजा यौ भऽ गेल भोर भोरहरिया,आब तऽ अँखियाँ लागै ये,पिया यौ भऽ गेल भोर भोरहरिया,आब तऽ अँखियाँ लागै ये,अँखियाँ लागै ये आब तऽ […]
तोरे बौआ छी हम – tore bauaa chhi hum
tore bauaa chhi hum lyrics in hindi बिपइतक माइर सऽ,बिपइतक माइर सऽ,थौआ छी हम,मै गे कोरा उठा ले तोरे बौआ छी हम,मै गे कोरा उठा ले तोरे बौआ छी हम,बिपइतक माइर सऽ,बिपइतक माइर सऽ,थौआ छी हम,मै गे कोरा उठा ले तोरे बौआ छी हम,मै गे कोरा उठा ले तोरे बौआ छी हम….. दुःख स काटी, […]
सुन्दर सजनी – विकास झा VJ
sundar sajni lyrics in hindi कारी कारी केश आहाँ के लागै बदरिया,यै हमर सुन्दर सजनी,कारी कारी केश आहाँ के लागै बदरिया,यै हमर सुन्दर सजनी,चानो गेल आहाँ सऽ लजाय,यै हमर सुन्दर सजनी,चानो गेल आहाँ सऽ लजाय,यै हमर सुन्दर सजनी,मुँह में पान आहाँ के मुसकी चौवनियाँ,यौ हमर सुन्दर सजना,मुँह में पान आहाँ के मुसकी चौवनियाँ,यौ हमर सुन्दर […]
दिल में हमरा बसेलौं ये – विकास झा VJ
Dil me hamra baselau ye lyrics in Hindi सित में सेनूर, पिया आहाँ जखन सजेलौं यौ,पिया आहाँ जखन सजेलौं यौ,पिया आहाँ तखने भऽ गेलौं हमर जान,सिनेहक फूल सऽ जिनगी सजेलौं यौ,पिया आहाँ तखने भऽ गेलौं हमर जान,सिनेहक फूल सऽ जिनगी सजेलौं यौ,तन आर मन सँऽ, धनि आहाँ अपन बनेलौं ये,धनि आहाँ अपन बनेलौं ये,धनि आहाँ […]


text: पटना । मानव संसाधन विकास विभाग क प्रधान सचिव अंजनी कुमार सिंह घोषणा केलथि अछि जे सर्वाेच्च न्यायालय क आदेश क अनुपालन मे 34,540 प्रशिक्षित सहायक शिक्षक क सरकारी वेतनमान मे एक सप्ताह मे नियुक्ति करि देल जाएत। ओ कहला जे प्राप्तांक क आधार पर अप्रशिक्षित शिक्षक क नियोजन मे गड़बड़ी क चलते दोसर चरण क नियोजन पर रोक लगाउल गेल छल। ओना भविष्य मे शिक्षक क नियोजन स्क्रीनिंग परीक्षा क आधार पर कैल जाएत। सिंह घोषणा करैत कहला जे प्रशिक्षित शिक्षक क लेल सरकार क कल्पना स बहुत बेसी 1.22 लाख आवेदन भेटल, मुदा कर्मचारी चयन आयोग कंप्यूटराइज्ड तरीका स ओकर स्क्रूटिनी करि रहल अछि। सबटा आवेदक स तीन आप्शन मांगल गेल अछि, कंप्यूटर ओकरा जिलावार बांट देत आ ओकर अनुरूप पोस्टिंग करि देल जाएत। प्रधान सचिव साफ केलथि जे पद कए बांटबाक काज काफी हद तक पूरा भ गेल अछि आ एक सप्ताह मे सहायक शिक्षक क नियुक्ति करि देल जाएत। एहि शिक्षक सब कए प्राथमिकता क तौर पर उत्क्रमित मध्य विद्यालय मे तैनात कैल जाएत, जे शिक्षक क कमी झेल रहल अछि। ओ कहला जे विकलांग आ महिला कए पोस्टिंग मे प्राथमिकता देल जाएत। प्रधान सचिव कहला ले आगू सेहो पैघ पैमाना पर प्राथमिक शिक्षक क नियोजन होएत। लिहाजा आब जे नियुक्ति होएत ओ प्राप्तांक क आधार पर नहि वरन नेट क तर्ज पर स्क्रीनिंग परीक्षा क माध्यम स होएत। ओ कहला जे सूबा मे शिक्षक प्रशिक्षण संस्था क कमी कए देखैत अंगीभूत कॉलेज मे अगिला सत्र स बीएड क पढ़ाई शुरू कराउल जाएत।


text:
पटना। मुख्यमंत्री नीतीश कुमार रेल बजट कए बिहार क लेल निराशाजनक कहला अछि। ओ कहला जे रेल बजट मे बिहार क लोक क भावना क ध्यान नहि राखल गेल। ओ कहला जे पटना स राजधानी दिल्ली आओर उत्तरी बिहार स मुंबई जेनिहार लोकक संख्या काफी अछि, मुदा रेल मंत्री एहि दिस ध्यान नहि देलथि। ओ कहला जे रेलवे क सेहत कए ल कए काफी भ्रम अछि वर्तमान रेल मंत्री कहि रहल छथि जे रेलवे आर्थिक संकट स गुजरि रहल अछि, त किछु दिन पहिने तक पूर्व रेल मंत्री जाहि एक लाख करोड़ गप करि रहल छलाह ओकर की भेल। आखिर कए सच आ कए झूठ इ देश लेल रहस्य अछि।
भाजपा प्रवक्ता शाहनवाज हुसैन कहला जे एहि बजट स राहत त दूर मायूसी मायूसी हाथ आयल अछि। बिहार क लिहाज स इ सबस बेसी उपेक्षित बजट अछि। बजट स बिहार निराशा अछि। सांसद सब जे तमसेलाह ओ सही छल। जनता दल (युनाइटेड) क राजीव रंजन सिंह ऊर्फ लल्लन सिंह कहला, बिहार कए नजरअंदाज कैल गेल अछि। हमरा घोर आपत्ति अछि। हम पश्चिम बंगाल क खिलाफ नहि छी मुदा हमरा राज्य क दर्जन स बेसी योजना लम्बित पड़ल अछि। एहि बारे मे रेल मंत्री चुप छथि। इ केवल बंगाल क बजट अछि।


text:
आम्रपाली गु्रप कए भेटल ठेका, 2012 तक बन कए होएत तैयार
पटना। होलीडे इन ग्रुप पटना मे पहिल पांच सितारा होटल बनाउत। एकरा लेल सबटा कागजी तैयारी भ चुकल अछि आ इ होटल 2012 मे बनि कए तैयार भ जाइत। ज्ञात हुए जे पटना मे एखन धरि मौर्या या चाणक्या कए पांच सितारा होटलक दर्जा नहि भेट सकल अछि। बिहार सरकार पटना मे पांच सितारा होटल लेल निविदा आमंत्रित केने छल। आधारभूत संरचना विकास प्राधिकरण एहि योजना कए मंजूरी प्रदान करि देलक अछि। प्राधिकरणक पदाधिकारीक अनुसार एहि ठाम होटल बनेबा लेल हयात ग्रुप आ ताज ग्रुप सेहो निविदा भरने छलथि, मुदा किछु तकनीकी कारण स हुनका मंजूरी नहि भेट सकल। ओना होलीडे ग्रुप सबस बेसी निविदा मे राशि भरने छल। पदाधिकारीक अनुसार होलीडे ग्रुप सब महीना बिहार राज्य पर्यटन विकास निगम कए 2.25 करोड़ टका देत। एकर बदला मे निगम ओकरा 300 एकड़ जमीन देत। एहि योजना कए आब बिहार मंत्रिमंडल स मंजूरी भेटबाक इंतजार अछि। मंत्रिमंडल स मंजूरी भेटलाक बाद निगम आ होलीडे ग्रुपक बीच सहमति पत्र पर हस्ताक्षर होयत। होलीडे ग्रुप पटना मे होटलक निर्माण क जिम्मेदारी स्थानीय होटल समूह अम्रपाली कए देलक अछि, जे तीन साल मे इ होटल बना कए तैयार करत।


text:
कैलाश पर्वत
कैलाश पर्वत (अङ्ग्रेजी: Mount Kailsh, संस्कृत: कैलाश) तिब्बत में स्थित कैलाश हिमश्रृङ्खलाके एगो पर्वत छी । एकर पश्चिम तथा दक्षिण में मानसरोवर तथा राक्षस ताल अछि । एतय एसियाके किछु सभसँ पैग नदीके श्रोतलग अवस्थित अछि - जे में ब्रह्मपुत्र नदी, सिन्धु नदी आ सतलुज नदी रहल अछि । ऐ पर्वतके चार धर्ममें पवित्र मानल गेल अछि जे छी हिन्दू धर्म, जैन धर्म, बोन धर्म आ बौद्ध धर्म ।
नामसंपादित करें
ऐ पर्वत "कैलाश" के संस्कृत में (कैलाश) कहल जाएत अछि ।[१][२] इ शब्द केलाससँ आयल अछि, जेकर माने "स्फटिक" होएत अछि ।[३]
धार्मिक महत्त्वसंपादित करें
हिन्दू धर्मसंपादित करें
ए तीर्थके गणपर्वत आर रजतगिरि ओ कहल जाएत अछि । कैलाश ६,६३८ मिटर (२१,७७८ फिट) ऊँच शिखर आर वो सँ सटल मानसरोवरक इ तीर्थ छी आर ऐ प्रदेशके मानसखण्ड कहल जाएत अछि । कदाचित प्राचीन साहित्य में उल्लिखित मेरु एतएक अछि । पौराणिक अनुश्रुतिसभ के अनुसार शिव आर ब्रह्मा आदि देवगण, मरीच आदि ऋषि एवं रावण, भस्मासुर आदि एतय तप केने छल । पाण्डव के दिग्विजय प्रयास के समय अर्जुन ऐ प्रदेश पर विजय प्राप्त केने छल । युधिष्ठिर के राजसूय यज्ञ में ऐ प्रदेश के राजा उत्तम घोडा, सोना, रत्न आर याकके पुच्छरके बनल कारी आर उज्जर चामर भेंट केने छला । ऐ प्रदेशके यात्रा व्यास, भीम, कृष्ण, दत्तात्रेय आदि केने छल ।
सन्दर्भ सामग्रीसभसंपादित करें
- ↑ Monier-Williams Sanskrit Dictionary, page 311 column 3
- ↑ Entry for कैलासः in Apte Sanskrit-English Dictionary
- ↑ Entry for केलासः in Apte Sanskrit-English Dictionary


text:
स्वाध्याय
– प्रवीण नारायण चौधरी
रामचरितमानस मोती
९. श्री सीताराम-धाम-परिकर वन्दना
रामायणरूपी महाकाव्य केर रचना करबाक अगम-अथाह कार्य केँ शुरू करबा सँ पहिने महाकवि तुलसीदास द्वारा वन्दना करबाक क्रम जारी अछि। आइ श्रीसीताराम-धाम परिकर केर वन्दना प्रस्तुत अछि।
१. हम अति पवित्र श्री अयोध्यापुरी और कलियुग केर पाप सब केँ नाश करयवाली श्री सरयू नदी केर वन्दना करैत छी। फेर अवधपुरीक ओहि नर-नारी लोकनि केँ प्रणाम करैत छी जिनका सबपर प्रभु श्री रामचन्द्रजीक ममता अत्यधिक छन्हि। ओ अपन पुरी मे रहनिहार सीताजीक निंदा करयवला धोबी और ओकर समर्थक पुरे-नर-नारी केर पाप समूह केँ नाश कय हुनका शोकरहित बनाकय अपनहि लोक (धाम) मे बसा देलाह।
२. हम कौशल्या रूपी पूर्व दिशा केर वन्दना करैत छी जिनकर कीर्ति समस्त संसार मे पसैर रहल अछि। जतय (कौशल्या रूपी पूर्व दिशा) सँ विश्व केँ सुख दयवला और दुष्ट रूपी कमल वास्ता पाला (ओस) समान श्री रामचन्द्रजी रूपी सुन्दर चंद्रमा प्रकट भेलथि।
३. सब रानी सहित राजा दशरथजीक पुण्य और सुन्दर कल्याणक मूर्ति मानिकय हम मन, वचन और कर्म सँ प्रणाम करैत छी। अपन पुत्र केर सेवक जानिकय ओ हमरा पर कृपा करथि, जेकरा रचिकय ब्रह्माजी सेहो बड़ाई प्राप्त कयलनि तथा जे श्री रामजीक माता और पिता हेबाक कारण महिमाक सीमा छथि।
४. हम अवध केर राजा श्री दशरथजीक वन्दना करैत छी, जिनका श्री रामजीक चरण मे सत्य प्रेम छन्हि, जे दीनदयालु प्रभु केर बिछुड़िते अपन प्रिय शरीर केँ मामूली तिनका समान त्यागि देलनि।
५. हम परिवार सहित राजा जनकजी केँ प्रणाम करैत छी जिनकर श्री रामजीक चरण मे गूढ़ प्रेम छलन्हि, जेकरा ओ योग और भोग मे नुकाकय रखने रहथि, लेकिन श्री रामचन्द्रजी केँ देखिते देरी ओ प्रकट भ’ गेलैक।
६. भाइ लोकनि मे सबसँ पहिने हम श्री भरतजीक चरण केँ प्रणाम करैत छी, जिनकर नियम और व्रत केर वर्णन नहि कयल जा सकैत अछि तथा जिनकर मन श्री रामजीक चरणकमल मे भौंरा जेकाँ लोभायल रहैत अछि, कखनहुँ हुनकर सामीप्यता केँ नहि छोड़ैत अछि।
७. पुनः हम श्री लक्ष्मणजीक चरण कमल केँ प्रणाम करैत छी, जे शीतल सुंदर और भक्त लोकनि केँ सुख दयवला अछि। श्री रघुनाथजीक कीर्ति रूपी विमल पताका मे जिनकर यश पताका केँ ऊँच धरि फहराबयवला दंड केर समान बनल। जे हजार सिरवला और जगत केर कारण यानि हजार सिर पर जगत केँ धारण कय केँ राखयवला शेषजी छथि, जे पृथ्वीक भय दूर करबाक लेल अवतार लेलनि, ओ गुणक खान कृपासिन्धु सुमित्रानंदन श्री लक्ष्मणजी हमरा पर सदिखन प्रसन्न रहथि।
८. तहिना हम श्री शत्रुघ्नजीक चरणकमल केँ प्रणाम करैत छी, जे अत्यन्त वीर, सुशील और श्री भरतजीक पाछू चलयवला छथि।
९. हम महावीर श्री हनुमानजी केर विनती करैत छी, जिनकर यश केँ श्री रामचन्द्रजी द्वारा स्वयं अपनहि श्रीमुख सँ वर्णन कयल गेल अछि। हम पवनकुमार श्री हनुमान्जी केँ प्रणाम करैत छी, जे दुष्ट रूपी वन केँ भस्म करबाक लेल अग्निरूप छथि, जे ज्ञान केर घनमूर्ति छथि और जिनकर हृदय रूपी भवन मे धनुष-बाण धारण कयने श्री रामजी निवास करैत छथि।
१०. वानर केर राजा सुग्रीवजी, रीछ केर राजा जाम्बवानजी, राक्षस केर राजा विभीषणजी तथा अंगदजी आदि जतेक वानर केर समाज अछि, सभक सुन्दर चरण केर हम वन्दना करैत छी, जे अधम (पशु और राक्षस आदि) शरीर मे सेहो श्री रामचन्द्रजी केँ प्राप्त कय लेलाह।
११. पशु, पक्षी, देवता, मनुष्य, असुर समेत जे सब श्री रामजीक चरण केर उपासक छथि, हम हुनका सभक चरणकमल केर वन्दना करैत छी जे श्री रामजीक निष्काम सेवक छथि।
१२. शुकदेवजी, सनकादि, नारदमुनि आदि जतेक भक्त और परम ज्ञानी श्रेष्ठ मुनि छथि, हम धरती पर माथा रोपिकय हुनका सब केँ प्रणाम करैत छी। हे मुनीश्वर लोकनि! अपने सब हमरा अपन दास जानिकय कृपा करी।
१३. हम राजा जनक केर पुत्री, जगत केर माता और करुणा निधान श्री रामचन्द्रजीक प्रियतमा श्री जानकीजी केर दुनू चरण कमल केँ मनबैत छी, जिनकर कृपा सँ निर्मल बुद्धि पाबी।
१४. फेर हम मन, वचन और कर्म सँ कमलनयन, धनुष-बाणधारी, भक्त लोकनिक विपत्ति केँ नाश करय आर हुनका सुख दयवला भगवान् श्री रघुनाथजी केर सर्व समर्थ चरणकमल केर वन्दना करैत छी।
१५. जे वाणी और ओकर अर्थ तथा जल और जल केर लहरि के समान कहय मे अलग-अलग छथि, मुदा वास्तव मे अभिन्न (एक्के) छथि, ताहि श्री सीतारामजीक चरणक हम वंदना करैत छी, जिनका दीन-दुःखी बहुते प्रिय छन्हि।


text:
देश क एक लाख 18 हजार गाम मे एखन धरि नहि पहुंचल बिजली
नई दिल्ली। आजादी क साइठ साल बीत गेलाक बावजूद देश क एक लाख 18 हजार 499टा गाम तक एखनो बिजली नहि पहुंचल अछि। ऊर्जा राज्य मंत्री भरत सिंह सोलंकी लोकसभा मे प्रश्नकाल क दौरान एकटा प्रश्न क लिखित जवाब मे इ जानकारी दैत कहला जे उत्तर प्रदेश क तीस हजार, बिहार क 23 हजार, झारखंड क 19 हजार, उड़ीसा क 17 हजार आ असम क आठ हजार स बेसी गाम बिजली स वंचित अछि। ओ कहला जे महाराष्ट्र क मात्र छहटा गाम एहन अछि जाहि ठाम बिजली नहि पहुंचल अछि, जखन कि आन्ध्र प्रदेश, गुजरात, हरियाणा, केरल, पंजाब और तमिलनाडु क सा गाम मे बिजली पहुंच गेल अछि। ऊर्जा राज्य मंत्री कहला जे बिजली स वंचित एक लाख 18 हजार गाम तक बिजली पहुंचेबा लेल सरकार राजीव गांधी ग्रामीण विद्युतीकरण योजना क तहत 567 परियोजना कए मंजूरी देलक अछि।